**О Т Ч Е Т Е Н Д О К Л А Д**

**ЗА ДЕЙНОСТТА НА**

**РАЙОНЕН СЪД- ТЕТЕВЕН**

**ПРЕЗ 2024 ГОДИНА**



Годишният отчетен доклад за дейността на Районен съд – гр. Тетевен през 2024 година е изготвен съгласно изискванията на чл. 80, ал. 1, т. 12 от Закона за съдебната власт, разпоредбите на Правилника за администрацията в съдилищата и указанията на ВСС. Основа за изводите за дейността са сведенията в статистическите отчети на съда за последните три години. В доклада фигурират данни от актуализираните и унифицирани статистически отчети. Докладът отразява дейността на съда в аналитичен вид – данни, изводи, констатирани проблеми и предложения за подобряване дейността на съда. Анализите са изготвени в съпоставка с данните от предходните две години. Докладът съдържа данни за делата по видове – граждански, наказателни и изпълнителни, в него са изложени цифрово и графично движението на посочените дела през отчетната 2024 година, съпоставени с показателите от предходните два отчетни периода.

**І. СЪДЕБЕН РАЙОН:**

Районен съд – Тетевен осъществява правораздавателната си дейност на територията на две общини: Община Тетевен и Община Ябланица с общо 22 населени места и с население 28776 жители.

**Община Тетевен:** Община Тетевен включва 13 населени места, като административен център е гр.Тетевен.Останалите населени места са селата Бабинци, Български Извор, Васильово, Галата, Глогово, Гложене, Голям Извор, Градежница, Дивчовото, Малка Желязна, Рибарица и Черни Вит.

Общината е с ниска степен на урбанизация. Броят на населението в Община Тетевен, към отчетния период е без съществена промяна 22 449 жители. Териториално населението на Тетевенската община е неравномерно разпределено, като в град Тетевен живее приблизително 48% от населението на общината. Останалите 51-52% живеят в селата и в махалите към тях. Около 89% от населението живее в северната половина на общината, където са съсредоточени по-големите села и град Тетевен. Административният център гр. Тетевен се намира на 83 км. от областния център гр.Ловеч и на 120 км. от столицата гр.София. Гъстотата на пътната мрежа на територията на общината е значително по-ниска от средната за страната - 0, 158 км. на кв. км. и е по-добре изградена в северната половина на общината. Територията на общината се характеризира с планински и високопланински релеф, който представлява част от Тетевенския и Шипченския антиклинорий.

**Община Ябланица**: Община Ябланица включва 9 населени места, като административен център е град Ябланица. Останалите населени места са селата Брестница, Добревци, Златна Панега, Малък Извор, Орешене, Голяма Брестница, Батулци, Дъбравата. Броят на населението към отчетния периода е без промяна: 6327 жители. Средната гъстота на населението е 32, 25бр. население на дка. Община Ябланица се намира в северната част на Предбалкана. Административният център отстои на 71 км. от областния център гр.Ловеч и на 85 км. от столицата гр. София .

**ІІ. КАДРОВА ОБЕЗПЕЧЕНОСТ И ОРГАНИЗАЦИЯ НА РАБОТАТА**

Съгласно длъжностното разписание на Районенсъд- Тетевен през 2024г. щатната численост е 21,5 броя. През годината и към 31.12.2024г. всички щатни бройки са били действително заети. Щатните бройки за магистрати са 4 /четири/ , в т.ч. административен ръководител-Председател и трима районни съдии. Щатната бройка за Държавен съдебен изпълнител е една и щатната бройка за Съдия по вписванията е една. Щатните бройки за съдебни служители са 15,5. Всички са работили през цялата година.

**1. КАДРОВА ОБЕЗПЕЧЕНОСТ**

Административното ръководство на Районен съд - Тетевен през 2024 година се осъществява от Ани Борисова Георгиева, заемаща длъжността Административен ръководител – Председател, съгласно Решение от заседание на Съдийската колегия на ВСС по Протокол №20,т.3 от 17.05.2022г. встъпила е в длъжност на 06.06.2022г. /Първи мандат/.

**Съдии при Районен съд - Тетевен**

През цялата 2024г. в Районен съд – Тетевен са работили четирима съдии: Ани Борисова Георгиева, Марио Димитров Стоянов, Нанко Събов Маринов и Милен Руменов Ангелов, един Държавен съдебен изпълнител- Тихомир Йотов Тихолов и един Съдия по вписванията -Румяна Андреева Маринова-Асенова. През периода съдии в продължителен отпуск - Няма. Кадровата осигуреност на съда със съдии е добра.

Съдия Марио Стоянов е бил командирован съдия от Районен съд - Тетевен в Районен съд –Луковит, съгласно Заповед №240/20.12.2023г. на Адм.ръководител-Председател на Окръжен съд – Ловеч, за периода от 20.12.2023г. до приключване на несвършени наказателни дела. Командироването е приключило на 31.08.2024г.

Към 31.12.2024г., съдиите при Районен съд - Тетевен притежават ранг, юридически и съдийски стаж, както следва:

**Съдия Ани Борисова Георгиева** е назначена на длъжност „Съдия“ в Районен съд-Тетевен с Решение от Протокол №2 от заседание на Висшия съдебен съвет, проведено на 15.01.2015 година. Встъпила е в длъжност на дата 04.03.2015г.. Притежава юридически стаж: 25 години и 07 месеца, от който съдийски стаж: 09 години и 09 месеца. Достигнат ранг **„Съдия в ОС“**, съгласно решение по Протокол №34,т.38, от заседание на СК на ВСС, проведено на 22.10.2019г.

**Съдия Марио Димитров Стоянов** е назначен на длъжност „Съдия“ в Районен съд-Тетевен с Решение от Протокол №22 от заседание на Висшия съдебен съвет,проведено на 10.06.1998г. Встъпил е в длъжност на 22.06.1998г. В периода от 05.03.2015г. до 05.03.2020г. е заемал длъжността Административен ръководител-Председател на РС-Тетевен, а считано от 05.03.2020г. до 06.06.2022г. е изпълняващ функциите Адм. ръководител- Председател на съда. Притежава юридически стаж: 29 години и 09 месеца, от който съдийски стаж: 26 години и 06 месеца. Достигнат ранг **„Съдия във ВКС и ВАС“,** съгласно Решение по Протокол №37/26.09.2017г. на Съдийската колегия на ВСС.

**Съдия Нанко Събов Маринов** е назначен на длъжност „Съдия“ в Районен съд-Тетевен с Решение от Протокол №24 от заседание на Висшия съдебен съвет, проведено на 20.06.2001г. Встъпил е в длъжност на дата 02.07.2001г. Притежава юридически стаж: 26 години и 06 месеца, от които съдийски стаж:23 години и 5 месеца. Достигнат ранг **„Съдия във ВКС и ВАС“,** съгласно Решение по протокол №37/26.09.2017г. на Съдийската колегия на ВСС.

**Съдия Милен Руменов Ангелов** е назначен на длъжност „Съдия“ в Районен съд-Тетевен с Решение от Протокол №21, т.11.16.1 от заседание на СК на ВСС Висшия съдебен съвет, проведено на 20.06.2023г. Встъпва в длъжност на дата 30.06.2023г. Притежава юридически стаж: 09 години и 6 месеца, от които съдийски стаж: 01години и 06 месеца.

**Съдия по вписванията Румяна Маринова - Асенова** е встъпила в длъжност на 29.11.2019г. Притежава юридически стаж: 13 години и 6 месеца, от които 5 години и 1 месец като Съдия по вписванията.

**Държавен съдебен изпълнител Тихомир Йотов Тихолов** заема длъжността от 01.08.2001г. Притежава юридически стаж 24 години и 05 месеца, от които 23 години и 05 месеца като ДСИ при РС-Тетевен.

**Състави в Районен съд -Тетевен:**

На основание утвърдени Вътрешни правила за разпределение на делата н принципа на случайния подбор в Районен съд-Тетевен и съобразно решения на Общото събрание на съдиите в Районен съд-Тетевен, през 2024г. и към 31.12.2024г. са обособени и работят четири съдебни състави по видове дела за разглеждане и натовареност : два граждански и два наказателни. Съставите са председателствани от съдии, както следва:

-Първи наказателен състав от съдия Ани Георгиева;

-Втори граждански състав от съдия Марио Стоянов;

-Трети наказателен състав от съдия Нанко Маринов и

-Четвърти граждански състав, съдия Милен Ангелов.

**Съдебна администрация на Районен съд – Тетевен**.

Общият брой на съдебните служители в администрацията на Районен съд Тетевен през 2024г. и към 31.12.2024г. е - 15.5 бр. и действително заети длъжности -15.5 бр., в т.ч.: ръководни длъжности – 2бр. и експертни и технически длъжности 13,5 бр.

Поради придобиване на право на пенсия за осигурителен стаж и възраст през 2024г. е прекратено трудовото правоотношение с двама съдебни служители, заемащи длъжностите „Съдебен секретар“ и „Съдебен деловодител/Архивар“. На техните места, въз основа на проведени конкурси през същата година са назначени двама нови съдебни служители.

На срочен трудов договор при условията на чл.68,ал.1,т.3 от Кодекса на труда считано от 27.06.2023г. до 12.07.2025г. е назначен служител „до завръщане на титуляра“ на длъжност „Съдебен секретар“. Титулярът е по майчинство за отглеждане на дете до 2-годишна възраст.

Длъжностите в администрацията на Районен съд - Тетевен се разпределят така:

**Ръководни** длъжности: 2бр.: Административен секретар, който съвместява и длъжността „Служител по сигурността на информацията“ съгласно Заповед №19/30.11.2021г. – Илияна Фикова и Главен счетоводител- Борислав Борисов.

**Експертни** и технически длъжности: 13,5 бр. в т.ч.:

-Системен администратор - 1 бр. : Пламен Петров и съвместява служител Регистратура класифицирана информация съгласно Заповед №16/01.04.2021г.;

-Съдебен секретар- 4 бр.: Маргарита Иванова, Йорданка Димитрова, Миглена Монова и Татяна Миндевска

-Съдебен секретар СИС – 1 бр.: Миглена Василева – Йошева и съвместява служител Регистратура класифицирана информация съгласно Заповед №21/23.03.2022г.

-Съдебни деловодители - 3 бр.: Йоана Апостолова- деловодител и съвместява „Завеждащ РКИ“ Заповед №25.03.2022г., Нора Монова-деловодител и Десислава Стоянова- деловодител/архивар;

-Съдебен деловодител СИС – 1 бр.- Росица Николова,

-Призовкар -1бр.: Ивана Стамболийска;

-Чистач- 1,5 бр.: Венцислава Бочукова и Венера Василева.

-Работник поддръжка сграда / огняр- 1 бр.: Ивайло Денчев.

Кадровата осигуреност на съда със съдебни служители е добра.

Съдебните служители са разпределени съобразно Глава Пета от ПАС „Обща и специализирана администрация“,както следва:

**Специализираната администрация** включва:

-„Съдебно деловодство/Регистратура“: деловодители 1бр.;

-„Архив“: Деловодител/архивар 1бр.;

-„Бюро съдимост“- : деловодител БС-1бр.

-„Съдебни секретари“: Секретари 4бр.;

-„Връчване на призовки и съдебни книжа“ : Призовкар 1бр.

-„СИС“ – деловодител и секретар – 2 бр.

-„Служител по сигурността на информацията“-считано от 30.11.2021г. функциите са възложени на Илияна Фикова- адм.секретар при РС-Тетевен.

**Обща администрация включва**:

* Експертни длъжности: Системен администратор 1бр;
* Технически длъжности: Чистачи и Работник поддръжка сгради/ огняр- 2,5 бр.

В Районен съд Тетевен от 2015година е разкрита „Регистратура класифицирана информация“ /РКИ/ с ниво „Секретно“. Към настоящия момент към нея има:

•Служител по сигурността на информацията, Завеждащ РКИ и Служител РКИ- двама. Всички притежават Разрешения за достъп до класифицирана информация с валидност до 2026г. и са преминали първоначални обучения по ЗЗКИ.

При осъществяване на своята работа съдебните служители от администрацията на Районен съд-град Тетевен се ръководят от разпоредбите на Закона за съдебната власт, Правилника за администрацията в съдилищата, Правилника за вътрешния трудов ред в Районен съд-град Тетевен, Етичният кодекс на служителите в съдебната администрация, утвърдените от Председателя на съда Вътрешни правила и заповеди, свързани с работата на администрацията.

Всички съдебни служители отговарят на изискванията по щатното разписание за образование и квалификация и изпълняват добросъвестно и отговорно служебните си задължения. През отчетната 2024 година не са постъпвали сигнали за корупция, нередности и няма налагани дисциплинарни наказания на съдебни служители. Няма прояви на неспазване на етичния кодекс в съда, служителите се отличават със своята лична почтеност и професионална етика при осъществяване на дейността си. Всички служители са обучени така, че да извършват и други дейности, възложени им от Административния ръководител и Административния секретар. Работи се на принципа на екипност, което дава възможност при ползване на отпуски и на дневни почивки, да не се нарушава нормалния ритъм на работа в съда, респективно да се осигурява непрекъснат процес на предоставяне на административни услуги на гражданите в периода от 8.30 часа до 17.00 часа всеки работен ден.

Атестирането на съдебните служители в Районен съд-град Тетевен се извършва съгласно разпоредбите на Правилника за администрацията в съдилищата и Методиката за оценка и атестиране на съдебните служители приета от Комисия „Съдебна администрация“ към СК на ВСС. Съгласно Заповед №215/13.11.2024г. на Административен ръководител на Районен съд-Тетевен е назначена комисия за атестиране на съдебните служители за периода 01.12.2023г. до 30.11.2024г., със състав двама съдии и административен секретар. За извършената работа от комисията е съставен протокол от 28.11.2024г. Комисията е определила служителите подлежащи на атестиране, показателите за оценка и приложимостта им към различните длъжности , направила е оценяване и са попълнени атестационни формуляри. Като резултат са присъдени съответните оценки. Атестираните служители са оценени: с Оценка 1 „Отличен“ – 8 броя служители и с Оценка 2 „Много добър“- 6 броя служители. Няма постъпили възражения по така направените оценки до Административния ръководител на съда. Съгласно чл.170,ал.1 и 2 от ПАС двама от съдебните служители са придобили право и са повишени в ранг на място със Заповеди №227/02.12.24г. и 228/02.12.2024г. на Адм.ръководител , Председател на РС-Тетевен.

Резултатите от извършеното атестиране на съдебните служители за периода, говорят за много добра работа от страна на администрацията: качествено и в срок изпълнение на служебните задължения, съвестно и отговорно отношение към поставените задачи, спазване на етичните норми, дисциплина и добри умения за работа в екип, което от своя страна осигури необходимите условия за много добрата работа на съдиите.

**Квалификация на съдии и съдебни служители.**

В началото на 2024г.е изготвена план за обученията в Районен съд Тетевен. През 2024г. обучения са преминали следните съдии и съдебни служители по следните теми:

* Съдия Ани Георгиева: „Осъществяване на процесуални действия в електронна форма“, регионално ОС-Ловеч и НИП, 14.06.2024г.
* Съдия Милен Ангелов: „Щадяща правосъдна система за децата“, Сдружение „Знание“-11-12.07.2024; „Невербална комуникация за съдии и прокурори“ , НИП-01-02.10.2024г.

През 2024г. съдия Милен Ангелов взе участие във всички обучения от курса „Задължително въвеждащо обучение на новоназначените съдии в районните съдилища за 2024г.“, както следва: Ръководство на граждански и наказателен съдебен състав- Граждански процес, Облигационно право, Трудово право, Наказателен процес, Вещно право и съдебна делба.

* Съдебни служители : Пламен Петров, Йоана Апостолова,Татяна Миндевска, Маргарита Иванова и Нора Монова „Осъществяване на процесуални действия в електронна форма“, НИП, 14.06.2024г.
* Съдебни служители: Десислава Стоянова, Татяна Миндевска, Маргарита Иванова и Нора Монова: „Въвеждащо обучение за новоназначени служители“ – I-ва фаза дистанционно обучение, НИП- 18.09-22.11.2024г.

С участието си в обученията, съдиите и съдебните служители при Районен съд -Тетевен повишиха своята компетентност по определени въпроси, повишаха квалификация си и надградиха знанията и опита, който имат. Съдиите освен, че посещават организираните регионални и други обучения, участват със становища, свързани с изготвяне на законопроекти, тълкувателни решения в случаите, когато са изисквани такива.

**Предложения за промяна в щата:**

Относно съдиите е налице добра кадрова обезпеченост в Районен съд - Тетевен. Броят съдиите е оптимален за моментното функциониране на съда и не е налице необходимост от увеличаване на съдийските щатове. През 2023г. всички налични бройки за съдии, ДСИ и СВ са били заети.

Наличните щатни бройки в съдебната администрация на Районен съд – Тетевен по някой дейности са недостатъчни за нормалната организация на работа. Поради това през 2024 година са изготвени и изпратени две искания до Комисия „СА“ към СК на ВСС за промяна в щата и увеличаването му с 1 щ.бр. „Съдебен помощник“ с изходящи номера №1510/17.07.2024г. и №2066/03.10.2024г . Комисията отхвърля предложенията с решение по Протокол 14/24.07.2024г.,т.4 и Протокол 19/23.10.2024г.,т.9. Комисията отхвърля и направеното с изх. №2657/14.12.2023г искане за трансформиране на 0,5 щ.бр. в 1 щ.бр. „Чистач“, с решение по Протокол 1/06.02.2024г. т.1.14. В исканията са описани подробно проблемите и са отчетени факти и обстоятелства, които създават затруднения в работата на съда.

**2. ОРГАНИЗАЦИЯ НА РАБОТАТА:**

Работата в Районен съд- град Тетевен е организирана съгласно изискванията на Закона за съдебната власт, Правилника за администрацията в съдилищата, съобразно указанията на Висшия съдебен съвет и Служебния сайт на Районен съд-град Тетевен, съдържащ Етичен Кодекс за поведение на българските магистрати, Етичен кодекс за поведение на съдебните служители,Правилник за вътрешния трудов ред, Правилник за използване на програмни продукти и интернет,Заповеди на Председателя на съда и др.

Целите и приоритетите на организацията са определени в приетия и утвърден Стратегически план на Районен съд-Тетевен за периода 2020г.-2025г. и са конкретизирани в приетия на общо събрание от 15.02.2024г. Оперативен план за работата на съда през 2024г.

Административният ръководител представлява съда като орган на съдената власт, осъществява общо организационно и административно ръководство, организира и разпределя работата между съдиите и съдените заседатели, предлага на общото събрание разпределението на съдиите по отделения, ръководи и контролира работата на държавния съдебен изпълнител и съдията по вписванията, свиква и ръководи общото събрание на съда, организира и ръководи работата на бюрото за съдимост към съда, участва в съдебни заседания при еднаква натовареност с останалите районни съдии, назначава и освобождава от длъжност служителите в съда и организира работата на отделните служби, уведомява Министъра на правосъдието за свободните длъжности за държавни съдебни изпълнители и съдии по вписванията, одобрява щатното разписание на администрацията на съда след обсъждането му от общото събрание на районния съд, изготвя годишен доклад за дейността на съда и до 31 януари и го предоставя на Председателя на Окръжния съд за включване в годишния доклад, в края на всяко шестмесечие предоставя на Инспектората към Висшия съдебен съвет обобщена информация за образуването, движението и приключването на делата на съдиите, както и за отменените актове от по-горните инстанции, а на Министъра на правосъдието за образуването, движението и приключването на преписките и делата на държавните съдебни изпълнители и на съдиите по вписванията, предоставя информации, справки и статистически данни в електронна форма по образци и в срокове, утвърдени от съдийската колегия на Висшия съдебен съвет и ги предоставя на съдийската колегия на Висшия съдебен съвет,на Инспектората към ВСС и на министъра на правосъдието, организира публикуването на актовете на съда на страницата на районния съд в интернет при спазване на правилата, публикува годишния доклад за дейността на съда на страницата на районния съд в интернет в срок до един месец от предоставянето му на председателя на окръжния съд, определя натовареността по [чл. 79, ал. 2, т. 9](apis://Base=NARH&DocCode=40730&ToPar=Art79&Type=201/) от ЗСВ след решение на Общото събрание на съдиите в Районен съд - Тетевен.

**2.1. Образуване на граждански и наказателни дела в РС-Тетевен-**

Организацията по образуването на делата в Районен съд-Тетевен при спазването на разпоредбата на чл.80 от ПАС е следната:

-Гражданските и наказателните дела в Районен съд-Тетевен се образуват в деня на постъпване на книжата в съда от съдебен деловодител . Тъй като в съда няма служба „Регистратура", делото, като преписка постъпва в служба „Деловодство“. Там книжата се регистрират във входящия регистър и се поставя входящ номер, след което се предават за образуване.

-Новопостъпилите книжа, по които се образуват дела съобразно поредността на завеждането им - по поредност на входящ номер, се предават за разпределение в деня на постъпването им или най-късно на следващия работен ден/по изключение и инцидентно/, от деловодителите в съда на Председателя на съда, а в негово отсъствие на съдията, определен с нарочна заповед от Административния ръководител - Председател на Pайонен съд - Тетевен да го замества.

-При постъпване на книжа, по които се образуват дела, разпределящият, следва да образува, разпредели и подпише с КЕП протокола за разпределение. След определяне от програмата на съдията- докладчик, разпределящия делото разпечатва протокол за определения избор, който подписва и протоколът се прилага като първи лист към делото.

-При необходимост от преразпределение на дело, деловодителят предава делото на разпределящия съдия и той го преразпределя.

-Всеки съдия може да присъства на процедурата по определяне на съдия-докладчик, както и да получава информация от статистиката по делата.

-Чрез модула на Единната информационна система на съдилищата по подразбиране всяко дело в Районен съд - Тетевен се разпределя при режим „на случаен избор", като не се допуска манипулиране на избора.

В Районен съд - Тетевен дежурствата на съдиите се определят със Заповед на Административният ръководител - Председател на Районен съд-Тетевен. През 2024г. са издадени общо 19 броя заповеди за дежурствата и за изменение на дежурствата на съдиите при РС-Тетевен

**Регистриране на делата :**

През проверявания период делата са регистрирани и разпределяни чрез Единната информационна система на съдилищата , съобразно опциите на програмата и указанията, дадени в „Ръководство на потребителя“ по Договор № ВСС-495/16.01.2019 г. ( № ПО-16-8/16.01.2019 г. на „Информационно обслужване“ АД), сключен между Висшия съдебен съвет и „Информационно обслужване“ АД за обществена поръчка с предмет „Разработване на Единна информационна система на съдилищата“ в изпълнение на проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“, финансиран по Договор за предоставяне на безвъзмездна финансова помощ № BG05SFOP001- 3.001-0001-С01/26.08.2016г., процедура BG05SFOP001- 3.001, по Приоритетна ос № 3 „Прозрачна и ефективна съдебна система“, Оперативна програма „Добро управление“ 2014-2020 (ОПДУ), съфинансирана от Европейския съюз чрез Европейския социален фонд.

•Разпоредбите на чл. 80 от ПАС в Районен съд - Тетевен се спазват стриктно.

В Районен съд-Тетевен обичайно е прилагана следната практика на разглеждане на дела при условията на чл.329,ал.3 от ЗСВ, а именно:

-В периода на съдебната ваканция, съгласно чл.329,ал.1 от Закона за съдебната власт - от 15 юли до 1 септември, съдиите от Районен съд-Тетевен, които не ползват годишен отпуск или отсъстват на друго основание, разглеждат разпределените им и възложени за решаване дела и през периода на съдебната ваканция, заедно с тези, които изрично са посочени в чл.329,ал.З,т.1-7 от ЗСВ, при съобразяване възможността за явяване в съдебни заседания на страните и техните пълномощници, които са известени по съответния ред за образуваните дела и не са направили възражения за разглеждането им в този период, поради наличие на обективни пречки.

**2.2.Разпределение на гражданските и наказателните дела на случаен принцип.**

Разпределението на делата на принципа на случайния подбор, съгласно чл.9 от ЗСВ, се извършва от 01.01.2021г. и към настоящия момент чрез Модул за случайно разпределение на внедрената в Районен съд-Тетевен Единна информационна система на съдилищата.

Председателят на съда със Заповеди №97/08.04.2024г. и №98/08.04.2024г. е утвърдил нови Вътрешни правила за разпределение на делата на принципа на случайния подбор в Районен съд-Тетевен и Вътрешни правила за разпределение на делата „по дежурство“ в Районен съд-Тетевен. Действащите до 08.04.2024г. вътрешни правила са актуализирани със Заповед №35/23.01.2024г. на Адм.ръководител, Председател на Районен съд – Тетевен.

Разпределението на делата става от Административния ръководител - Председателя на Районен съд-Тетевен и се отразява в протокол , подписан от разпределящия, който се съхранява в делото. При отсъствие на Адм.ръководител-Председател на съда , разпределението се извършва от определен с нарочна заповед съдия, който да го замества, като в нея изрично е посочено , да извършва разпределението на делата на случаен принцип. През 2024г. са издадени 14 броя заповеди, с които са определяни съдии за заместване на Административния ръководител- Председател на съда.

Разпределянето на делата в Районен съд - Тетевен , съобразно вътрешните правила и възможностите на Единната информационна система на съдилищата, може да бъде извършено по три начина:

* Автоматично;
* По дежурство;
* Ръчно.

Определен е и процентът на натовареност на съдебните състави – 100% на съдиите. Натовареността на Административния ръководител - Председател на Районен съд-Тетевен е 100% или еднаква с другите съдии, в които участва с такъв процент натовареност в съответните групи за разпределение. Регламентирани са и изключенията, при които председателят със заповед определя намален процент или изключва от разпределението. В Районен съд – Тетевен към 01 януари на всяка календарна година всички съдии започват с еднакъв брой дела – 0 /нула/ дела. Разпределението на делата се извършва измежду всички съдии с изключение на делата „по дежурство'', „не- участва” и „определен". Новоназначен съдия се включва в разпределението от системният администратор чрез изравняване броя на делата му съобразно определения му процент натовареност, във всяка група с достигнатата в групата средно аритметична стойност на делата на останалите съдии или по друг подходящ начин, с оглед спецификата на конкретния случай, с нарочна заповед на Председателя на съда. При напускане /преместване, командироване, пенсиониране и др./ на съдия, чрез нарочна заповед на председателя на съда, същият се изключва от разпределението на делата - от системният администратор, като при връщане се изравнява броя на делата му с този на другите съдии.

Заложена процентна натовареност за всеки съдия при разпределяне на различните категории дела и на председателя , за проверявания период :

За 2024година : При въвеждане на данни в програмата се определят следните видове групи дела и натовареност по съдии и състави:

„Определят се следните групи дела и натовареност по състави:

**В Гражданските състави** да разглеждат дела по следните групи с участие по 100% от всеки Граждански състав:

- Административни производства по ЗСПЗЗ;

-Вещни искове- установителен, ревандикационен, негаторен, за определяне на граници, искове по ЗКИР;

-Даване на разрешение по чл.130 ал.3 от СК, чл.165 от СК;

-Делба;

-Други граждански дела;

-Други искове по КТ/чл.215, чл.220, чл.224, чл.226 от КТ и т.н/;

-Искове за издръжка;

-Искове за имуществена отговорност на работника/работодателя;

- Искове за обезщетение от неприлагане на право на ЕС;

- Искове за развод и недействителност на брака, ЗБЖИРБ;

-Искове по Закона за защита срещу домашното насилие;

-Искове по ЗЗДискр.;

-Искове по ЗОДОВ;

- Искове по чл.344 ал. т.1-т.4, чл.357 от КТ;

-Искове свързани с възстановяването на запазена част от наследство;

- Обезпечения, частни жалби при обезпечение по чл.389 и сл. от ГПК за отмяна на обезпечение;

-Облигационни искове за вземания, произтичащи от застрахователни правоотношения;

-Облигационни искове за вземания произтичащи от неоснователно обогатяване и гесция;

- Облигационни искове за права или правоотношения породени или отнасящи се до договор, едностранна сделка или колективни права;

- Облигационни искове за права или правоотношения, породени или отнасящи се до търговска сделка/субективна или обективна/, приватизационен договор, договор за обществена поръчка, концесия или безвъзмездна финансова помощ;

- Облигационни искове за права или правоотношения произтичащи от деликт, нарушение на права на интелектуалната собственост, конкуренция;

- Приемане и отказ от наследство, производство по открито наследство-чл.47 от ЗН, искания по чл.65,чл.66 и чл.67 от ЗН, искания по чл.45 и чл.46 от МН, предоставяне на срок по чл.51 от ЗН;

- Приемане на наследство по чл.49 от ЗН, отказ от наследство по чл.52 от ЗН;

- Производства по Регламент/ЕС/ №655/2014г., Процедура по Регламент №650/2012г.;

-Производства по СК, ЗГР, обезсилване на ценни книжа;

- Производство по Закона за закрила на детето;

-Производство по установяване на факти/чл.542 от ГПК/;

-Производство по чл.524 вр. чл.523 ал.2 от ГПК;

-Производства по чл.165 от СК;

-Регламент ЕС-1393;

-Съдебни поръчки по чл.25 от ГПК- Хагска конвенция от 1965г. за връчване на книжа;

- Искове по Закона за защита от дискриминация;

-Производства по ЗЛС;

-ЗГР, ЗЗДетето, ЗБЖИРБ и ЗСППроизводства по оказване на съдействие по упражняване на права.

По отношение на Частно гражданските дела по заповедните производства по чл.410 и чл.417 от ГПК се разглежда от всички състави и всички със 100% участие.

**В Наказателните състави** да разглеждат дела по следните групи с участие на 100% от двата наказателни състава:

Административно наказателни дела:

- АНХД по УБДХ и по ЗООРПСМ/спорно хулиганство/;

-Административно наказателни дела по ЗАНН: КАТ, МВР;

- Административно наказателни дела по ЗАНН: ДИТ;ДКСБТ; ИААА;БАБХ; Общини;ИАРА;МОСВ;Сметна палата;РИОСВ;РДГ; Здравна инспекция;

- Административно наказателни дела ЗАНН: КРС; СЕМ; КХ; КЗП; ДАДРВВЗ; КЗ Дискриминация; ДАНС; Патентно ведомство; ДАЯР; ДАМТН; КЗЛД; Агенция за закрила на детето; Министерство на културата; КЕВР; Други АНД;

- Административно наказателни дела по ЗАНН: КФН, НЗОК;

- Административно наказателни дела по ЗАНН: НАП; АДФИ;Агенция „Митници“, ДНСК;

-Блудство, изнасилване-чл.151,чл.152,чл.157 от НК, Други престъпления по Глава II; РазделVIII „Разврат“;

- Глава IX Документни престъпления- чл.308-чл.319 от НК;

-ЗЕС, чл.159а от НПК,вкл. Чл.68 от ЗМВР;

-Измама-чл.209-чл.211 от НК, Документна измама-чл.212 и чл.212а от НК, Застрахователна измама-чл.213 от НК;

-Изнудване чл.213а, ал.1 и ал.2, чл.214 ал.1 и ал.3, чл.214а от НК;

- Кражба-чл.194-чл.197 от НК, Грабеж-чл.198, чл.200 от НК, Присвояване-чл.206-чл.208 от НК, Престъпление по чл.218а от НК, Вещно укривателство, унищожаване, повреждане и други престъпления по глава V от НК;

- Наказателни дела от частен характер, Наказателни дела от частен характер-обида и клевета;

- Неплащане на издръжка/чл.183 от НК/, Престъпления по чл.175 ал.1 от НК и други престъпления против брака, семейството и младежта/глава IVот НК/;

-Общи стопански престъпления- присвояване- чл.201-чл.205 от НК, злоупотреба с дарение-чл.217 от НК, безстопанственост- чл.221-чл.223 от НК, чл.225-чл.227 от НК, Престъпление против отделни стопански отрасли- чл.228-чл.240 от НК, Престъпление против паричната и кредитната система-чл.251 от НК;

-Престъпления по транспорта-чл.343-чл.343а, Други престъпления по транспорта-чл.344-346а, Престъпления по съобщенията-чл.347-чл.348а, Престъпления по чл.348б от НК;

-Престъпление по транспорта- чл.343б, чл.343в, чл.346 от НК;

-Престъпления против интелектуалната собственост/чл.172а- чл.174 от НК/, Плагиатство по чл.173 от НК и други престъпления против правата на гражданите/ глава III от НК/;

-Престъпление против кредиторите- чл.227б- чл.227е от НК;

- Престъпление против личността- чл.117, чл.120-чл.122, чл.126, чл.127 от НК, Злепоставяне-чл.136-чл.141 от НК;

- Престъпления против народното здраве и против околната среда-чл.349-чл.353з, чл.355-чл.356 от НК, Други общоопасни-чл.356а-чл.356б от НК, Престъпления при използване на атомна енергия за мирни цели- чл.356г., чл.356д, чл.356й, чл.356к от НК и други престъпления по глава ХI от НК;

-Престъпления против правосъдието-чл.286-чл.299 от НК, без чл.287а от НК;

-Престъпления против реда на управлението-чл.269-чл.277 от НК, Престъпления, свързани с единично нарушаване границите на страната-чл.279-чл.281 от НК, Други престъпления по служба-чл.284-чл.285 от НК;

- Престъпления, свързани с противозаконна дейност с наркотични вещества-чл.354-чл.354в/без чл.354а ал.1 и ал.2, чл.354б/ от НК;

-Принуда-чл.143-чл.144а от НК;

- Производство по приложението на чл.78а от НК;

-Противозаконно лишаване от свобода-чл.142а от НК;

-Склоняване към проституция, Трафик на хора-чл.159а-чл.159г от НК;

-Средна и тежка телесна повреда-чл.128-чл.129 от НК, телесна повреда-чл.131-чл.134 от НК;

-Хулиганство и самоуправство- чл.323-чл.325 от НК, Телесна повреда по чл.161 ал.1 от НК и други престъпления по глава Х от НК;

-ЧВД във връзка със съдебния контрол по чл.243 от НПК;

-ЧНД във връзка със съдебния контрол по чл.244 от НПК;

-ЧНД по ЗБППМН; ЧНД по искания за задължително настаняване и лечение по Закона за здравето;

- ЧНД по молба за определяне на общо наказание;

-ЧНД по молби за реабилитация, производства по чл.323 от НПК;

-ЧНД по предложения за принудителни медицински мерки по чл.89 от НК;

-ЧНД по чл.146, чл.158, чл.161, чл.164 от НПК;

-Споразумения по чл.381 от НПК;

- ЧНД по чл.222, чл.223 от НПК, ЧНД по делегация на български и чуждестранни съдилища по наказателни дела;

-Други частно наказателни дела по искане към съда в досъдебното производство;

-Частно наказателни дела по чл.213 ал.4 от НПК;

Единствено Производството по чл.306 ал.2 от АПК на 100% се разглеждат само от съдия Ани Георгиева.

Случайният принцип, съобразно утвърдените правила, не се прилага за делата, които се разпределят „по дежурство”.

Съгласно актуализираните със Заповед №35/2024г. и утвърдените нови със Заповед №98/2024г. Вътрешни правила за разпределение на делата „по дежурство“ в Районен съд Тетевен, са определени видовете дела, които са разглеждани „по дежурство“ през 2024г.

Чрез „избор по дежурство“ всеки състав гледа всеки вид дело образувано в неговото дежурство, дежурството е по една седмица за съдия, делата са определени в раздел III-ти, т.11,т.11.1,т.11.2 и т.11.3 от правилата.

Към момента на проверката, считано от 01.01.2021г. и към настоящия момент, разпределението на делата на принципа на случайния подбор, съгласно чл.9 от ЗСВ, се извършва чрез Модул за случайно разпределение на внедрената в Районен съд-Тетевен Единна информационна система на съдилищата.

Достъп до програмата за случайно разпределение на делата има Ани Георгиева, Административен ръководител-Председател на Районен съд – Тетевен, а в негово отсъствие с изрична заповед се определя друг съдия , който да извършва разпределението на делата, като в заповедта изрично е упоменато това обстоятелство. През 2024г. са издадени 14 бр. за определяне съдия, който да извършва случайния избор на делата, в отсъствието на административния ръководител, през проверявания период.

Технически процесът по образуване и разпределение на постъпващите в съда искови молби /молби, до докладване на делото на съдията-докладчик, се извършва в следната последователност: след постъпване на книжата в служба “Деловодство“ /“Регистратура“/, регистрирането на документите /делата/ се извършва съобразно алгоритъма, посочен в т.6 от Ръководство на потребителя по Договор № ВСС-495/16.01.2019 г. (№ ПО-16-8/16.01.2019 г. на „Информационно обслужване“ АД), сключен между Висшия съдебен съвет и „Информационно обслужване“ АД.

Меню Документи се състои от следните под-менюта:

-Регистриране на входящ документ;

-Регистриране на изходящ документ;

-Вътрешно-административен документооборот;

-Съдебна регистратура;

-Решения по регистрирани документи.

Управлението на основните работни потоци в системата става посредством насочване, приемане и изпълнение на задачи.

Образуването на делата и задачите за разпределението се извършват съобразно алгоритъма, посочен в т.7 от Ръководство на потребителя по Договор № ВСС-495/16.01.2019 г. ( № ПО-16-8/16.01.2019 г. на „Информационно обслужване“ АД), сключен между Висшия съдебен съвет и „Информационно обслужване“ АД.

След образуване на делото се преминава към случайно разпределение на съдия докладчик и избор на членове на съдебен състав (съдии или съд. заседатели).

Дежурните съдии, по утвърдения график, се произнасят по постъпилите в периода на съответното дежурство дела , както следва :

**►Наказателни дела:**

-по искания на органите на досъдебното производство за разрешение или одобрение на процесуални действия;

-искания за разпит пред съдия;

-производства по искания за взимане на мярка за неотклонение-чл.64 от НПК;

-производства по искания за изменение на мярка за неотклонение-чл.65 от НПК;

-производства по искания за разкриване на банкова или търговска тайна по Закопа за кредитните институции,Закона за публичното предлагане на ценни книжа й Закона за пазарите на финансови инструменти;

-образуваните по искания на прокурор дела по чл.159а от НПК.

**►Граждански дела:**

-по искания за настаняване/прекратяване настаняването по закона за .'закрила на детето; -образуваните въз основа на искания на органи по чл.62 ал.6 от ЗКИ,в случаите,когато се образува частно-гражданско дело и съдът следва да се произнесе по искането в срока по чл.62 ал.7 от ЗКИ;

-производства по молби за обезпечение на бъдещ иск.

-по искания по чл.95 от Закона за социалните услуги.

**►Административно-наказателни дела:**

-дела за дребно хулиганство по Указа за борба с дребното хулиганство;

-дела по реда на Закона за опазване на обществения ред при провеждане на спортни мероприятия.

-Производства по ЗЛС; ЗГР, ЗЗДетето, ЗБЖИРБ и ЗСПП производства по оказване на съдействие по упражняване на права.

**2.3.Движение на делата**

Администрирането на постъпващите книжа, по които се образуват дела (чл. 80 от ПАС), движението по жалбите, спазването сроковете за разглеждане, отлагане и решаване на делата, използване на процесуални способи за връчване на призовки, съобщения и книжа по съответния процесуален закон, се осъществява в изпълнение на разпоредбите на ПАС, както и приети и действащи/респ.действали/вътрешни актове, а именно: Указания по приложението на чл. 89/отм./ от Правилника за администрацията на районните, окръжните, административните, военните и апелативните съдилища (р. на ВСС от 29. 07. 2009 г., обн. ДВ, бр. 66/18.08.2009г.), Организация на работата в Районен съд- Тетевен, Вътрешни правила за публикуването на съдебните актове в Интернет страницата на Районен съд - Тетевен и в регистъра на ВСС по чл. 1, ал.1 от Наредба No4/16.03.2017г. на ВСС за воденето, съхраняването и достъпа до регистъра на актовете на съдилищата /обн.ДВ 24/ 04.04.2017г. /.

Делата се насрочват от съответния съдия-докладчик според утвърдения от председателя график на съдебните заседания и в срокове, определени от закона. Разглеждането на делата става по часови график, който се спазва от съдиите в рамките на възможното.

• Съгласно решение на общото събрание на съдиите в РС-Тетевен от 11.10.2022г. е взето решение за промяна на Вътрешните правила за поседмичните дежурства на съдиите в РС-Тетевен , като дежурния съдия през седмицата да гледа и граждански и наказателни дела, т.е. само един съдия да е дежурен и през седмицата,тъй като през почивните дни същите се разглеждат от един съдия,като решението е влязло в сила от 01.11.2022г и продължава да се прилага и през 2024г.

•Съдията по вписванията приема граждани през целия ден за справки и на основание чл. 48 от Закона за нотариусите и нотариалната дейност при отсъствие на нотариусите, поема заместването им за извършване на неотложни нотариални действия. При отсъствие на съдията по вписванията /платен годишен отпуск, отпуск поради временна неработоспособност и др./, на основание чл. 279 ал. 3 от ЗСВ неговите функции се изпълняват от ДСИ , а при негово отсъствие от съдия при Районен съд- Тетевен на основание изрична заповед на Председателя на съда и уведомяване на Министъра на правосъдието.

•Функциите на съдебните служители са разпределени съгласно Правилника за администрацията в съдилищата. При необходимост на служителите се възлагат и допълнителни функции с оглед на по-добра организация на работата и обслужване на гражданите.

•Бюрото за съдимост се ръководи и наблюдава от Председателя на съда, който на основание чл. 104 от Правилника за администрацията в съдилищата/в сила от 22.08.2017г. / извършва проверка на Книгата за изпълнение на влезлите в сила присъди и определения по глава ХХІХ от НПК, водена в Бюро за съдимост, за които проверки се изготвят съответни ежемесечни протоколи, съвместно и с административния секретар.. Съдебният деловодител Йоана Апостолова, изпълняваща функциите по Наредба №8/от 26.02.2008г. за функциите и организацията на дейността на бюрата за съдимост, извършва и други деловодни функции по свършени дела. През периода продължава работата със внедрената през 2022г. Информационната система ЦАИС „Съдебен статус“ за издаване на свидетелства и справки за съдимост.Същите се издават както за лицата, родени в съдебния район на съда, така и за тези, родени извън него в деня на поискването или най-късно следващия ден. Броят на издадените през 2024 година свидетелства за съдимост е 878, спрямо 859 броя свидетелства за съдимост за 2023г. и издадени справки за съдимост е 784, спрямо 937 броя справки за съдимост за 2023г.

По въпроси, засягащи правни проблеми, административни и организационни такива се провеждат периодично общи събрания. През 2024 годината са проведени общо 3 броя общи събрания.

**ІІІ. ПОСТЪПЛЕНИЕ НА ДЕЛАТА:**

**ВСИЧКИ постъпили ДЕЛА**

|  |  |  |  |  |
| --- | --- | --- | --- | --- |
| **Вид дела** | **2024** | **2023** | **2022** | **Ръст 2024-2023г.** |
| **Граждански** | **1303** | **1027** | **955** | **+276** |
| **Наказателни** | **369** | **360** | **270** | **+9** |
| **ОБЩО:** | **1672** | **1387** | **1225** | **+285** |

****

**НАКАЗАТЕЛНИ ДЕЛА:**

През 2024 година са 369 броя наказателни дела новообразувани. Общо постъпили дела 369 броя и 3 броя дела върнати за продължаване на съдопроизводството, общо делата за разглеждане през този период са 421 броя наказателни дела, като от този общ брой дела 49 броя дела са останали несвършени в края 2023 година.

**През 2024 година са постъпили 114 броя Наказателни общ характер дела /НОХД/, а НОХД за разглеждане са 136 броя/ в т.ч. висящи от 2023 година 20 броя дела + 2 броя дела върнати за продължаване на съдопроизводството/, висящи в края на отчетния периода - 29 бр. дела.**

През 2023 година са постъпили 123 броя Наказателни общ характер дела /НОХД/, а НОХД за разглеждане са 137 броя/ в т.ч. висящи от 2022 година 14 броя дела/, висящи в края на отчетния периода - 20 бр. дела.

През 2022 година са образувани 103 НОХД, а НОХД за разглеждане са 123 броя/в т. ч. висящи от 2021 година 20 дела**/**, висящи в края на отчетния период - 14 бр. дела.

**Извод: През отчетната 2024 година се отчита намаление спрямо предходната година на броя на образуваните НОХ дела- с 9 бр. по-малко, а делата за разглеждане през 2024г. Н. О. Х дела са с 1 бр. дела по-малко за разглеждане от 2024г.**

**През 2024 година са образувани 10 наказателни частен характер дело/НЧХД/, а НЧХД за разглеждане са 15 броя/в т. ч. висящи от 2023 година 5 дела/, висящи останали в края на периода - 4 бр. дела.**

През 2023 година са образувани 9 наказателни частен характер дело/НЧХД/, а НЧХД за разглеждане са 13 броя/в т. ч. висящи от 2022 година 4 дела**/**, висящи останали в края на периода - 5 бр. дела.

През 2022 година са образувани 13- НЧХД, а общо за разглеждане са 22 дела, в т.ч. висящи 9 НЧХД от предходен период. Останали несвършени в края на отчетния период 4 НЧХД.

**Извод: Констатира се незначително увеличаване в броя на образуваните/постъпили/ НЧХД- 1 броя и 2 броя на делата за разглеждане НЧХД през 2023г.**

**През 2024 година са образувани 21 броя дела по чл.78а от НК, а делата за разглеждане са 25 броя, от които 4 броя останали висящи от 2023 година, в края на отчетния период останали несвършени дела по чл.78а от НК е 1 брой.**

През 2023 година са образувани 23 броя дела по чл.78а от НК, а делата за разглеждане са 25 броя, от които 2 броя останали висящи от 2022 година, в края на отчетния период останали несвършени дела по чл.78а от НК да 4 броя.

През 2022 година са образувани 10 броя дела по чл. 78а от НК, а от предходната година има 1 висящо дело.Общо дела за разглеждане 11 броя дела и останали несвършени в края на отчетния период 2 бр. дела по чл. 78а от НК.

**Извод: Констатира се намаление от 2 броя на новообразуваните дела по чл.78а от НК спрямо броя им за 2023 година, като броя на делата за разглеждане е еднакъв през 2024г. и 2023 г.**

**През 2024 година са постъпили и образувани 110 броя Наказателно административен характер дела /НАХД/, за разглеждане в отчетния период са 127 броя НАХД в т.ч. 16 броя несвършени от 2023г. и 1 брой дело за продължаване на съдопроизводството, останали несвършени в края на отчетния период са 27 броя НАХД.**

През 2023 година са постъпили и образувани 71 броя Наказателно административен характер дела /НАХД/,за разглеждане в отчетния период са 84 броя НАХД в т.ч. 13 броя несвършени от 2022г., останали несвършени в края на отчетния период са 16 броя НАХД.

През 2022година са постъпили и образувани 59 броя НАХД, за разглеждане в отчетния период са 77 броя НАХД в т.ч. 18 броя несвършени от 2021г. Останали несвършени в края на отчетния период са 13 броя НАХД.

**Извод: Констатира се значително увеличение на броя на новообразуваните НАХД и делата за разглеждане спрямо предходната 2024 г. и намаление спрямо 2023г., новообразуваните са повече с 39 броя, а делата за разглеждане са повече с 43 броя.**

**През 2024 година са постъпили 114 броя Частно наказателни дела, в т. ч. 8 ЧНД-разпити пред съдия**, останали висящи от 2023 година 4 броя, т. е. делата за разглеждане са 118 броя, останали към 31.12.2024г. висящи ЧНД- 1 броя.

През 2023 година са постъпили 134 броя Частно наказателни дела, в т. ч. 11 ЧНД-разпити пред съдия, останали висящи от 2022 година 1 броя, т. е. делата за разглеждане са 135 броя, останали към 31.12.2023г. висящи ЧНД- 4 броя.

През отчетната 2022година са постъпили 85 броя ЧНД, 2 броя несвършени в началото на годината, общо за разглеждане – 87 броя дела. Несвършени към 31.12.2022година 1бр. ЧНД.

**Извод: Наблюдава се значително намаление на броя на новопостъпилите Частно наказателни дела спрямо предходните отчетна година от 20 броя дела и 17 броя дела за разглеждане.**

За отчетната 2024 година в Районен съд-град Тетевен **не са постъпвали и не са разглеждани „Дела с особен обществен интерес”,** като в изпълнение на указанията на ВСС ежемесечно се изготвя и изпраща справка за това обстоятелство.

**ГРАЖДАНСКИ ДЕЛА:**

**През отчетната 2024 година** са образувани 1303 граждански дела, от които 72 броя дела изпратени по подсъдност, като от новообразуваните граждански дела 285 дела попадат в група дела „граждански дела“ /в т. ч. производства по чл. 310 ГПК и други граждански дела/, 226 броя са частно-граждански дела, 790 броя са ч. гр. дела по реда на чл. 410 и по чл. 417 от ГПК и 2 броя дело-граждански-административен характер/гр. ах./ дела. В края на отчетния период висящи са 130 граждански дела **.**

**През отчетната 2023 година** са образувани 1027 граждански дела, от които 101 броя дела изпратени по подсъдност, като от новообразуваните граждански дела 216 дела попадат в група дела „граждански дела“ /в т. ч. производства по чл. 310 ГПК и други граждански дела/, 202 броя са частно-граждански дела, 602 броя са ч. гр. дела по реда на чл. 410 и по чл. 417 от ГПК и 7 броя дело-граждански-административен характер/гр. ах./ дела. В края на отчетния период висящи са 136 граждански дела **.**


**През отчетната 2022 година** са образувани 955 граждански дела, от които 103 броя дела изпратени по подсъдност, като от новообразуваните граждански дела 240 дела попадат в група дела „граждански дела“ /в т. ч. производства по чл. 310 ГПК и други граждански дела/, 222 броя са частно-граждански дела, 486 броя са ч. гр. дела по реда на чл. 410 и по чл. 417 от ГПК и 7 броя дело-граждански-административен характер/гр. ах. / дела. В края на отчетния период висящи са 121 граждански дела **.**

**Изводът е,** че за отчетната 2024 година се констатира значително увеличение броя на образуваните граждански дела в сравнение с предходни отчетни периоди, в т. ч. увеличение броя на ч. гр. дела по чл. 410 и чл. 417 от ГПК, в сравнение със съпоставяемите 2023 и 2022 години.

**ІV. РАЗГЛЕДАНИ ДЕЛА:**

1. **ВСИЧКО ДЕЛА ЗА РАЗГЛЕЖДАНЕ /постъпили 2024 г. и висящи от 2023 г. /**

|  |  |  |  |  |
| --- | --- | --- | --- | --- |
| **вид дела** | **2024** | **2023** | **2022** | **Ръст**  **2024-2023г.** |
| **Граждански** | **1461** | **1148** | **1064** | **+313** |
| **Наказателни** | **421** | **394** | **320** | **+27** |
| **ОБЩО:** | **1882** | **1542** | **1384** | **+340** |



**НАКАЗАТЕЛНИ ДЕЛА:**

За отчетната 2024 година в Районен съд град Тетевен са разгледани общо 421 наказателни дела, от които 136 броя НОХД, 15 броя НЧХД; НАХД по чл. 78а от НК- 25 броя дела, НАХД - 127 броя дела и 118 броя ЧНД.

**СТРУКТУРА НА РАЗГЛЕДАНИТЕ НОХД:**

По видове престъпления по НК:

През отчетния период са постъпили следните видове дела за престъпления от НК: Престъпления против личността- телесни повреди;Други престъпления против личността; Престъпления против брака, семейството и младежта; Престъпления против собствеността; Престъпления против стопанството; Престъпления против стопанството; Престъпление против дейността на държавните органи и обществените организации; Престъпления против реда и общественото спокойствие; Общоопасни престъпления.

Постъпления по видове/групи, съгласно образец-справка по наказателни дела, измeнени и допълнени от СК на ВСС с Протокол №29/20.12.2016г. както следва:

**-Група/Вид „Престъпления против личността- телесни повреди“:**

Постъпили дела през годината- 7броя/ от който 6 броя ново образувани и 1 брой върнато за продължаване на съдопроизводството под същия номер/ дела, висящи от 2023 година 4 броя, дела за разглеждане през отчетния период -11 броя.

От разгледаните в групата/**вид 11 дела-** **3** дела са приключили с присъда, 2 бр. дела са прекратени и върнати на Районна прокуратура за отстраняване на процесуални нарушения, **по 1 брой** дело е сключени споразумение. **Несвършени дела** в края на отчетния период 5 **броя.**

**-Група/Вид „Други престъпления против личността“:**

Постъпили дела през 2024година са 6 брой НОХД няма висящи от предходната година. От Разгледаните 6 броя дела 3 броя са приключили със споразумение и останали несвършени към 31.12.2024 година са 3 броя дела.

**-Група/Вид „Престъпления против правата на гражданите“**

Постъпили дела през 2024 година- 2 броя, няма висящи дела от 2023г, от разгледаните 2 броя дела – по 1 брой дело е приключило със споразумение и останало висящо дело към 31.12.2024г. е 1 брой.

**-Група/Вид „Престъпления против брака, семейството и младежта“:**

Постъпили дела през 2024 година- 5 броя, останали висящи дела от 2023г,- 3 броя, от разгледаните 8 дела – по 5 броя дела са постановени присъди/ като 3 броя са по реда на съкратено съдебно следствие/ и 1 брой дело е приключило със споразумение и 1 брой дело прекратено и върнато на Районна прокуратура за отстраняване на процесуално нарушение, останали висящи дела към 31.12.2024г. е 1 брой.

**-Група/Вид „Престъпления против собствеността“:**

Постъпили през 2024 година са 22 броя НОХД и 4 броя дела останали несвършени в началото на отчетния период, общо дела за разглеждане 26 броя дела. От разгледаните 26 броя дела са свършили общо 22 броя, от които 5 броя са постановени присъди/ от който по 3 броя дела по реда на съкратеното съдебно следствие/, 16 броя дела са приключили със споразумение и 1 брой дело е прекратено и върнато на Районна прокуратура за отстраняване на процесуални нарушения, останали не свършени в края на отчетния период са 4 броя дела.

**-ГРУПА /Вид” Престъпления против стопанството”** –През 2024 година е постъпило 1 брой дело, няма останало висящо от предходната година. Разгледаното дело е приключило със споразумение. Висящи дела няма в края на отчетния период няма .

**-Група/Вид „ Престъпления против дейността на държавните органи и обществените организации“:** Постъпили 5 броя дела, висящо 1 брой дело от предходната година, общо за разглеждане 6 броя дела, като от тях 1 брой дело е приключило с присъда и 4 броя са приключили със споразумение и 1 брой дело е останало висящо в края на отчетния период.

**-Група/Вид „ Документни престъпления – чл.308 и чл. 319 от НК“:**

Постъпили 2 броя дела, няма висящи дела от предходната година, общо за разглеждане 2 броя дела, като от тях 1 брой дело е приключило със споразумение и 1 брой дело е останало висящо в края на отчетния период.

**-Група/Вид „Престъпления против реда и общественото спокойствие“:**

Постъпили дела -1 броя, няма дела останали висящи от 2023 година- т.е. 1 броя дела за разглеждане, което е приключило със споразумение и няма останало висящо дело към 31.12.2024г.

**-Група/Вид „Общоопасни престъпления“** :

Постъпили 65 броя/64 броя новообразувани дела и 1 брой дело върнато за продължаване на съдопроизводството/ и 8 броя висящи от 2023 година или делата за разглеждане през 2024 година са 73 броя. Като от тях са приключили 60 броя дела, от които с присъди 3 броя дела, 51 броя споразумения и 6 броя прекратени. Останали висящи 13 броя дела в края на отчетния период.

От общо 136 броя НОХД за разглеждане, свършени са 107 дела и 29 дела са висящи в края на отчетния период. От свършените 107 дела, 17 броя са решени по същество с присъда, 90 прекратени- 80 прекратени поради одобрено споразумение и 10 дела са прекратени по други причини.

По отношение на разгледаните НОХД през 2024гаденя 136 броя е само с един брой дело по малко от разгледаните през 2023 година 137 броя дела е се наблюдава увеличение от разгледаните дела през 2022година-123 броя,

По реда на **Глава двадесет и седма от НПК – „Съкратено съдебно следствие в производството пред първа инстанция**“ са разгледани 7 **бр. НОХД.**

По реда на **Глава двадесет и четвърта от НПК „Бързо производство**“ са разгледани 7 **дела, от които са приключили със споразумения 5 броя дело и 2 брой дела решени по същество с присъда.**

**СТРУКТУРА НА РАЗГЛЕДАНИТЕ НАКАЗАТЕЛНО ЧАСТЕН ХАРАКТЕР ДЕЛА:**

През отчетния период са разгледани 15 дела, от които новообразувани 10 дела и 5 останали висящи от календарната 2023 година. От тях свършени 11 дела - 6 броя приключили с присъда и 5 брой прекратен/поради оттегляне на тъжбата/. Останали висящи 4 броя дела в края на отчетния период към 31.12.2024г.

**СТРУКТУРА НА РАЗГЛЕДАНИТЕ НАКАЗАТЕЛНО АДМИНИСТРАТИВЕН ХАРАКТЕР ДЕЛА /НАХД/ ПО ЧЛ.78А ОТ НК**

**През отчетния период са разгледани 25 броя НАХД по чл. 78а от НК**, свършени са 24 броя дела и 1 броя дело е висящо в края на отчетния период. От свършените 24 дела, 1 брой е решени по същество с Решение, 23 броя прекратени- 20 броя прекратени поради одобрено споразумение и 3 броя дела са прекратени и върнати на Районна прокуратура за отстраняване на допуснати процесуални нарушения. Останали висящи 1 брой дело в края на отчетния период към 31.12.2024г.

**СТРУКТУРА НА РАЗГЛЕДАНИТЕ ЧАСТНО НАКАЗАТЕЛНИ ДЕЛА /ЧНД/**

**През отчетния период са разгледани 118 броя НЧД**, свършени са 117 броя дела и 1 броя дело е висящо в края на отчетния период. От свършените 117 броя дела, 93 броя са решени по същество, 24 броя са прекратени. Останали висящи 1 брой дело в края на отчетния период към 31.12.2024г.

**От разгледаните 135 броя ЧНД през 2023година,** към 87 броя ЧНД през 2022 година и спрямо разгледаните през 2021 година 90 броя Ч. Н. дела се установява значително увеличаване на броя спрямо предходните две години. От разгледаните 135 броя ЧНД свършени са 131 броя дела и останали несвършени в края на отчетния период 4 броя дела.

**Най-голям е броят на Ч. Н. дела по реда на чл. 146, чл. 161, 164 и 165 от НПК** – 44 броядела, които са приключили;

**-По чл. 243 от НПК са образувани 10 броя дела** за разглеждане, които са приключили;

-**По чл. 244 от НПК-образувани 3 броя дела** за разглеждане и всичките приключили;

-**По искания до съда по ЗЕС-3 броя дела**, всичките по реда на чл. 159а от НПК и са приключени.

-**За Реабилитация образувани през годината са образувани 3 броя дела** за разглеждане и всичките приключили;

**- За делата за кумулация постъпили 9 броя дела, делата за разглеждане 13, от които 4 броя висящи от 2023г., приключили 13 броя и няма останали дела несвършени към 31.12.2024г.**

-**По чл. 222 и чл. 223 от НПК „Разпит на свидетел и обвиняем пред съдия“ –за 2024 година 5 броя дела.**

-**Разгледани са 8 броя Ч. Н.** дела за вземане на първоначална мярка за неотклонение – „Задържане под стража” **по чл. 64 от НПК;**

**Разгледани са 3 броя Ч. Н.** дела за вземане на мярка за неотклонение **по чл. 65 от НПК;**

-**Разгледани** искания за **настаняване на лечение по Закона на здравето-5 броя дела новообразувани, който са приключили**.

**Разгледани** са и Производства по делегация на български и чуждестранни съдилища по наказателни дела**-13 броя дела новообразувани, който са приключили**.

**Разгледано Производство по искане на прокурор за разкриване на банкова тайна -1 брой дело новообразувано, което е приключило**.

Разгледано Производство по предложение за принудителни медицински мерки по чл.89 от НК 1 брой дело новообразувано и приключило през отчетния период.

Разгледано Производство по чл.24а от ЗБППМН 1 брой дело новообразувано, което е останало несвършено в края на отчетния период.

Разгледани Други частни наказателни дела по искания към съда в досъдебното производство са постъпили 2 броя дела, който са приключили.

Разгледано Производство по чл.68 от ЗМВР - 1 брой дело новообразувано, което е приключило.

Разгледано Производство по чл. 213 ал.4 от НПК - 1 брой дело новообразувано, което е приключило.

**Постъпило и разгледано 1 броя други частно наказателни дела, което е приключило през отчетния период.**

**СТРУКТУРА НА РАЗГЛЕДАНИТЕ НАКАЗАТЕЛПО АДМИНИСТРАТИВЕН ХАРАКТЕР ДЕЛА /НАХД/**

**През отчетния период на 2024година са разгледани 127 НАХД.** От разгледаните 127 броя НАХД свършени са 100 броя дела и останали несвършени в края на отчетния период 27 броя дела.

Най-голям е броят на разгледаните НАХД в шифър Други административно наказателен характер дела- 58 броя, по Закона за движение по пътищата – шифър „КАТ“ - 39дела, от които 31 броя дела новообразувани, в шифър РДГ- 10 броя дела, от които 9 броя новообразувани.

От насрочените 578 **открити съдебни заседания по наказателни дела,** отлагани са 280 заседания/общо/, в т.ч. 163 заседания са по НОХД и НЧХД общо, т. е. отлаганите заседания са 48,44% общо насрочените заседания по наказателни дела, като броят на отлаганите заседания по НОХД са 141 и съставляват 24,39% от общо насрочените и разгледани в съдебни заседания по наказателни дела.

През отчетния период са насрочени 98 разпоредителни заседания по НОХД, като са проведени 51 броя заседания, от тях 21 дела са разгледани незабавно по реда на особените правила, като 2 дела са приключили с присъда по чл.58а от НК и 19 дела със споразумение, 3 броя прекратено и върнато на Районна прокуратура поради процесуални нарушения, а 27 дела са насрочени за разглеждане в съдебно заседание.

Причини за отлагане на делата:

След анализ на причините за отлагане на наказателните дела отново се налага изводът, че съдът в нито един случай не е бил причина за отлагане на делото, освен поради наличие на обективна причина, стояща извън поведението на докладчика. По НОХД причините за отлагане на делата са традиционно посочваните, като основната причина за отлагане е неявяване на подсъдимия-нередовно призован, неявяване на защитника на подсъдимия, сочещ уважителни причини за това, неявяване на свидетели, както и необходимост от събиране на доказателства и изясняване на факти в съдебната фаза на производството, с оглед на съществуващото служебно начало в наказателния процес. Една от причините за отлагане на НАХД е необходимостта от събиране на писмени и гласни доказателства, с оглед пълното изясняване на фактическата обстановка. Също така НОХД и НАХД са отлагани и поради служебна ангажираност на процесуалните представители на страните, а също и на свидетели на наказващия орган - актосъставители и свидетели при установяване на нарушението по НАХД.

**ГРАЖДАНСКИ ДЕЛА:**

През отчетната 2024 година в Районен съд-град Тетевен саразгледани **общо 1461** Граждански дела*,* от които **410** граждански дела*,* **229** ч.гр. дела, **5** броя Гр.АХ дела и **817** дела по чл. 410 и чл. 417 от ГПК*.*

**- ИСКОВЕ по СК, ЗЗДН, ЗЛС, ЗГР, ЗЗДет., ЗБЖИПБ** **– 120 дела**, като в тях са включени 19 дела за развод, 25 дела по взаимно съгласие, 19 дела за издръжка и изменение на издръжка, а останалите дела са образувани по предявени искове по чл. 127 от СК и чл. 132 от СК и 15 дела по ЗЗДН, в т. ч. останали общо несвършени от предходен период 19 дела .

- **ОБЛИГАЦИОННИ ИСКОВЕ -135 дела** /несвършени от предходен период 51 дела/;

- **ВЕЩНИ ИСКОВЕ – 37 дела** /несвършени от предходен период 17 дела/.

**- ДЕЛБИ и ИСКОВЕ ПО ЗН - 24 дела** /несвършени от предходен период 11 дела/, от които само ДЕЛБИ 22 дела, от тях 11 дела за делба несвършени от предходен период/;

*-***УСТАНОВИТЕЛНИ ИСКОВЕ - 74 дела** /несвършени от предходен период 25 дела/.

***-* ИСКОВЕ по КТ- 9 дела** /несвършени от предходен период 2 дела/.

*-***Гр. АХ. дела – 5 дела /**несвършени от предходен период 3 дела/.

*-***ЧАСТНО ГРАЖДАНСКИ ДЕЛА - 229 дела**, включващи: 7 обезпечителни производства, 5 дела по регламенти, 137 дела по чл. 165 от СК, 73 дела приемане и отказ от наследство и предоставяне на срок за приемане или отказ на наследство по искане на заинтересовано лице, 7 дела – разкриване на банкова тайна, в т. ч. 3 дела несвършени от предходен период**/.**

- **ЧАСТНИ ПРОИЗВОДСТВА - ЗАПОВЕДНИ ПРОИЗВОДСТВА по чл. 410 и чл. 417 от ГПК - 817 дела**, от които 718 новообразувани и 72 получени по подсъдност, 27 останали несвършени от предходен период. По заявление по чл. 410 ГПК - 498 новообразувани, 49 по подсъдност и 25 останали от предходния период, а по чл. 417 от ГПК - 220 новообразувани дела, 23 дела получени по подсъдност, 2 останали от предходния период.

*-***ДРУГИ ГРАЖДАНСКИ ДЕЛА – 11 дела** /останали от предходен период – няма/.

За отчетния период се констатира увеличение с 15 дела на броя на делата по СК, в сравнение с предходния отчетен период, като броят на бракоразводните дела по чл. 49 СК се е увеличил с 10 дела в сравнение с предходната година, като са се увеличили с 8 броя на делата за развод по взаимно съгласие, като често е прилагана разпоредбата на чл. 321, ал. 5 от ГПК - преминаване към производство за развод по взаимно съгласие. Запазен е броя на исковете по чл. 127 отСК - за определяне местоживеене на деца, упражняването на родителските права и съответно издръжка на деца - 61 броя за 2024 година, към 61 броя за 2023 година, към 94 дела за 2022 година. Намалене броя на делата по ЗЗДН - за 2024 г. 15 броя дела, към 17 броя дела за 2023 г., което е с 2 дела, в сравнение с предходен отчетен период**.**

Броят на облигационните искове е завишен с този от предходния отчетен период - 135 дела за отчетната година, срещу 107 дела за 2023 година и срещу 72 за 2022 година. Броя на вещните искове също леко е завишен - 37 дела за отчетния период, към 28 дела за 2023 година и към 21 дела за 2022 година. За отчетния период се отчита стабилизиране брой постъпили делбени производства – 24 за отчетния период, срещу 23 дела за 2023 година и срещу - 28 дела за 2022 година.

Значително е увеличен броя на делата по установителните искове – 74 дела за отчетния период, 51 дела за 2023 година, срещу 61 броя дела за 2022 година.

Броя на делата по КТ - има 9 новопостъпили дела за отчетния период, срещу 2 дела за 2023 година, като за 2022 година, няма.

Продължава тенденцията на намаляване на исковете по ЗСПЗЗ, което е напълно обяснимо с оглед на приключилата поземлена реформа.

За отчетния период значително се е увеличил броя на Заповедните производства по чл. 410 и чл. 417 от ГПК – 817 броя дела, срещу 621 дела за 2023 година и срещу 508 дела за 2022 година.

От насрочените в открито съдебно заседание 654 граждански дела са отлагани 348 дела - в процентно изражение 53.21%.

Причините за отлагане на делата са повтарящи се и идентични с посочваните в предходни отчетни доклади, а именно: Първата и основна причина е нередовното призоваване на страните по делото и най-вече в случаите, когато ответната страна следва да бъде призована от по-голям град. През отчетния период в много от случаите затруднения възникват още при връчване на съобщението по чл. 131 от ГПК. Много от ответниците не пребивават на посочения в исковата молба адрес.

Като причина за забавяне приключването на гражданските дела следва да се посочи и обстоятелството, че голяма част от исковите молби се оставят без движение, като в някои случаи съдът указва на ищцовата страна по няколко пъти да отстрани констатираните нередовности. И през отчетния период се отчита значително увеличение на заповедните производства,по които заявленията са оставяни без движение,с оглед и нормата на чл.411,ал.2,т.1 от ГПК.

Друга причина за отлагане на делата е обстоятелството, че на територията на Община-Тетевен и на Община-Ябланица няма достатъчно вещи лица и най-вече такива по назначените по делата съдебно-технически експертизи, в които случаи ползваме вещи лица от град Ловеч, които са много натоварени с възлагани им експертизи и от други съдилища и често стават причина за отлагане на делата, порадинесвоевременно изготвяне на заключения по назначените експертизи. Отлагат се и дела, при които пълномощниците на страните са ангажирани по дела в Окръжен съд-град Ловеч, Административен съд-Ловеч и др.. Следва да се отбележи обстоятелството, че няма констатирано отлагане на дело, причина за което да е станал съдът.


По разгледаните през отчетният период дела са проведени 654 открити съдебни заседания по граждански дела, към 511 открити съдебни заседания по граждански дела за 2023 година, и към 506 открити съдебни заседания за 2022 година.

По разгледаните през отчетният период дела са проведени 578 открити съдебни заседания по наказателни дела и 583 по наказателни дела за 2023година и 550 съдебни заседания по наказателните дела за 2022година.

В бройката на съдебни заседания за отчетната година са включени само открити съдебни заседания. Не са включени проведените закрити заседания в заповедното производство и други такива по ч. гр. дела*,* както не са включени и многобройните закрити заседания по гражданските дела, проведени съгласно изискванията на ГПК /пр. по чл. 140 от ГПК, по чл. 312 от ГПК и др./, също така и проведените закрити заседания по ч. н. дела.

**БРОЙ СЪДЕБНИ ЗАСЕДАНИЯ:**

|  |  |  |  |  |
| --- | --- | --- | --- | --- |
| **вид дела** | **2024** | **2023** | **2022** | **2024-2023г.** |
| **Граждански** | **654** | **511** | **506** | **+143** |
| **Наказателни** | **578** | **583** | **550** | **-5** |
| **ОБЩО:** | **1232** | **1094** | **1056** | **+138** |

****

**2. СВЪРШЕНИ ДЕЛА:**

*-* **Граждански дела 1331 броя дела;**

**- Наказателни дела - 359 броя дела;**

От свършените наказателни дела- НОХД– 107 дела; НЧХД- 11 дела; НАХД чл. 78а от НК-24 дела; ЧНД-117 дела и НАХД -100 броя дела;

От свършените дела:

2.1**- Решени дела с акт по същество:**

- Наказателни дела - 203 броя дела;

- Граждански дела - 1158 броя дела;

От решените с акт по същество наказателни дела - НОХД-17 броя; НЧХД- 6броя; НАХД чл. 78а от НК-1 броя; ЧНД -93 броя и НАХД -86 броя дела;

*2. 2* ***Прекратени дела- причини*:**

***-***Граждански дела -173 дела, от които 10 по спогодба, и 163 дела по други причини - оттегляне на иск,неподсъдност на делото, неизпълнени науказанияза отстраняване на нередовност.

**-**Наказателни дела общо - 156, от които НОХД- 90 броя; НЧХД- 5 броя; НАХД по чл.78а от НК -23 броя, ЧНД - 24 броя и НАХД - 14 броя.

Причини за прекратяване на наказателните дела:

-90 броя НОХД –приключили със споразумение 80 броя, от които внесени със споразумение 51 броя дела и 29 броя дела в съдебно заседание. Прекратени по други причини- 10 броя дела, от които 4 броя дела прекратени и върнати на РП за отстраняване на нарушения, 5 броя дела неодобрени споразумения и върнати на прокуратурата и 1 брой дело на основание чл.250 ал.1 т. във връзка чл.33 ал.1 от НК.

-НЧХД- прекратено 5 броя дело прекратени поради оттегляне на тъжбата.

-чл.78а НК- 23 броя дела прекратени, от които 20 брой сключени споразумения и 3 броя върнати на Районна прокуратура.

-ЧНД-прекратени 24 броя дела, от които 1 броя оттегляне на молбата/на искането, 1 брой дело изпратено по подсъдност, 4 броя дела за недопустимост на жалбата, 1 брой изпратено на ВКС за определяне на компетентен съд, 12 брой дело изпълнена съдебна поръчка и 5 брой дело по други причини.

-НАХД – прекратени 14 броя НАХ дела, от които и 9 броя дело поради недопустимост на жалбите и 4 брой по други причини.

**3. ВИСЯЩИ ДЕЛА В КРАЯ НА ОТЧЕТНИЯ ПЕРИОД :**

*-* Граждански дела - 130 дела, от които 104 по общия исков ред, 1 брой Гр.АХ дело и 3 дела Ч.Гр. и 22 броя дела Ч.Гр.дела по чл.410 и чл.417 ГПК;

**-**Наказателни дела- 62 броя дела, от които НОХД- 29 броя дела, НЧХД-4 броя; НАХД по чл. 78а от НК-1 броя дела; ЧНД- 1 броя дела и НАХД- 27 броя дела.

Като причини за неприключване на гражданските дела могат да се посочат следните причини, а именно: част от гражданските дела са останали висящи, тъй като са образувани през месеците октомври, ноември и декември 2023 година и предвид разпоредбата на чл. 131 от ГПК се оказва практически невъзможно тяхното приключване до края на 2023 година, по една част от останалите висящи граждански дела се е налагало издирване на постоянен и настоящ адрес на ответник, залепване на уведомление по чл. 47 ал. 1 от ГПК, назначаване на особен представител, нов едномесечен срок за отговор, които обстоятелства естествено забавят приключването на съдебния процес, обстоятелства, обективно забавящи приключването на съдебния процес- проблеми във връзка с призоваване и връчване на съобщения на адресати-страни, на които постоянните и настоящи адреси са в големи градове, както и нередовно оформяне на призовки и съобщения от длъжностни лица в съответни кметства и учреждения.

По отношение на наказателните дела причините са следните: част от делата са постъпили в съда към края на отчетния период, забавяне на производствата поради отсрочване на заседания по молба на страни и техни защитници и повереници, основно позовавайки се на обективни причини от здравословен характер, както и необходимост за събиране на доказателства/в т. ч. и служебно, по почин на съда/за изясняване на фактическата обстановка.

**4. ОБЖАЛВАНИ И ПРОТЕСТИРАНИ СЪДЕБНИ АКТОВЕ, РЕЗУЛТАТИ ОТ ВЪЗЗИВНА И КАСАЦИОННА ПРОВЕРКА, ИЗВОДИ:**

4. 1. Обжалвани актове по граждански дела за отчетния период са 176 дела, а върнати с резултат от обжалването - 160 броя дела. От тях 127 потвърдени –граждански дела -/ 22 броя решения, 17 броя определения/ и 20 отменени /изцяло и частично/, частно граждански са потвърдени 89 броя дела, изменени и отменени 6 броя дела.; С индекс „3-10б“ по граждански дела / отменен съдебен акт и делото върнато за ново разглеждане/ -1 брой дело, с индекс „1-3а“ 9 броя определения; с индекс „1-3б“ – 1 брой решение; с индекс „1-3г“ – 1 брой решение; с индекс „1-5а“ – 7 броя решения; с индекс „1-6г“ – 1 брой определение и с индекс „1-6д“ – 1 брой решение**.**

4. 2. Обжалвани актове по наказателни дела, 84 броя общо , Върнати от висша инстанция 54 брой дела, с резултат от обжалването- 52 броя дела и 2 броя дела не подлежат на индексация съдебния акт. От тях потвърдени/общо/ - 31 акта/дела/. Отменени изцяло или частично са актовете по 20 дела и изменени изцяло или частично са актовете по 1 дело.

От общо обжалваните актове по граждански и наказателни дела, с резултат от инстанционен контрол- общо 260 дела.

**5. СТРУКТУРА НА ОСЪДЕНАТА ПРЕСТЪПНОСТ:**

**Осъдени по НОХД са 109 лица от предадените на съд 121 лица**

**Осъдени лица, както следва:**

-Група/Вид „Престъпления против личността-телесни повреди“ 9 лица съдени, от които 8 лица са осъдени, в т.ч. на лишаване от свобода до 3г. 7 лица, от които 7 условно осъдени и 1 осъдено с пробация, от които със споразумение е осъдено 1 лице.

-Група/Вид „Други престъпления против личността“ 3 съдени лица, от които 3 лица са осъдени, в т.ч. на лишаване от свобода до 3г. 2 лица, от които 2 условно осъдени и 1 осъдено с пробация, като и 3 лица са осъдени със споразумение.

-Група/Вид „Престъпление против правата на гражданите“ 2 съдени лица, които са осъдени на лишаване от свобода до 3г., които са условно осъдени, като и 2 лица са осъдени със споразумение.

**-**Група/вид "Престъпления против брака, семейството и младежта“ - съдени са 8 лица, от които 5 осъдени, както следва: 2 лица са с наложено наказание лишаване от свобода до 3 години в.т. число и 2 лица условно осъдени и 3 лица са с наложено наказание пробация, като 2 лица са осъдени със споразумение, като две лица са осъдени, но не им е наложено наказание на основание чл.183 ал.3 от НК.

-Група/вид „Престъпления против собствеността“: съдени лица са 30, 1 лице е оправдано и са осъдени 28 лица/ от които 2 лица са непълнолетни/, на които са наложени наказания, както следва: 17 лица са осъдени на „лишаване от свобода до 3г“, като 10 са условно и 11 лица на „пробация“, като 22 са осъдени със споразумения.

-Група/вид- „Престъпления против стопанството“ – 1 съдено лице, което е осъдено и му е наложено наказание „глоба“, като е осъдено със споразумение.

-Група/вид „Престъпления против дейността на държавните органи и обществените организации“ - 7 съдени лица, като са осъдени 7 лица, като 3 лица е наложено „лишаване от свобода до 3 год.“ като 3-те са условно, 2 с наказание „Глоба”, като едното е с административно наказание глоба по чл.78а от НК, 2 лица с наказания „пробация, от тях със споразумения са наказани 6 лица.

-Група/вид „Документни престъпления-чл.308 и чл.319 от НК“ – Съдено 1 лице, което е осъдено, с наказание „пробация“ със сключено споразумение.

-Група/вид „Престъпления против реда и общественото спокойствие“ - Съдено 1 лице, което е осъдено, с наказание „пробация“ със сключено споразумение.

-Група/вид „Общоопасни престъпления“- 59 лица осъдени, от тях 2 лица са непълнолетни, като едно лице е оправдано, а на 53 лица са наложени следните наказания: „лишаване от свобода до 3 год.“ На 48 лица, като от тях на 38 условно, наложени са и 5 наказания „глоба“ като 1 е освободено от наказателна отговорност и му е наложено административно наказание глоба, като 51 лица са наказани със споразумения.

Съдени лица по НЧХД: съдени лица са 16, 2 лице са оправдани и са осъдени 9 лица, на които са наложени наказания, както следва: 4 лица са с наказание „пробация“, 4 лица с наказание глоба по реда на 78а от НК.

**6. ОПРАВДАТЕЛНИ ПРИСЪДИ:**

Четири оправдателни присъди са постановени през 2024 година в РС-Тетевен, двете са по НОХД и две са по НЧХД.

**7. ДЕЛА С ОБЩЕСТВЕН ИНТЕРЕС - НАКАЗАНА ПРЕСТЪПНОСТ:** няма разгледани такива за отчетния период.


**8. Производства по ЗЕС**: 3 броя ЧНД, всичките по реда на чл. 159а от НПК.

**V. СВЪРШЕНИ ДЕЛА:**

СВЪРШЕНИ ДЕЛА ОБЩО:


От разгледаните дела в отчетния период за 2024година – 1882 дела, са свършили 1690 дела:

|  |  |  |  |  |
| --- | --- | --- | --- | --- |
| **вид дела** | **2024** | **2023** | **2022** | **Ръст 2024-2023 г*.*** |
| **Граждански** | **1331** | **990** | **943** | **+341** |
| **Наказателни** | **359** | **345** | **286** | **+14** |
| **ОБЩО:** | **1690** | **1335** | **1229** | **+355** |

**

СВЪРШЕНИ ДЕЛА В 3-МЕС. СРОК ОТ ПОСТЪПВАНЕТО ИМ в %


|  |  |  |  |  |
| --- | --- | --- | --- | --- |
| **вид дела** | **2024** | **2023** | **2022** | **Ръст 2024-2023г.** |
| **Граждански** | **89.56** | **88.28** | **88.23** | +1,28 |
| **Наказателни** | **84.12** | **85.22** | **84.97** | -1.1 |
| **ОБЩО:** | **89.90** | **86.75** | **86.60** | +3,15 |

******

**НАКАЗАТЕЛНИ ДЕЛА:**

СВЪРШЕНИ НАК. ДЕЛА/ПО ВИДОВЕ/ В 3-МЕС. СРОК ОТ ПОСТЪПВАНЕТО ИМ в %.

|  |  |  |  |  |
| --- | --- | --- | --- | --- |
| НОХ | НЧХ | ЧН | НАХ | 78а |
| 83,18 | 45,45 | 79,49 | 70,00 | 87,50 |



От разгледаните през отчетния период за 2024 година 421 наказателни дела, са приключили 359 дела.

От разгледаните през отчетния период за 2023 година 394 наказателни дела, са приключили 345 дела.

От разгледаните през отчетния период за 2022 година 320 наказателни дела, са приключили 386 дела.

От разгледаните през 2024 година 107 НОХД, 89 дела са приключили в 3-месечен срок или 83,18%.

От приключилите за 2024 година 107 броя НОХД, от тях 17 броя са приключили с присъда, със споразумение 80 броя, от които внесени със споразумение 51 дела и 29 в съдебно заседание, 7 дела съкратено съдебно следствие. Прекратени по други причини: 4 броя прекратени и върнати на РП за отстраняване на нарушения; 5 броя дела с внесени и неодобрени споразумения и 1 брой дело на основание чл.250 ал.1 т.2 във връзка чл.33 ал.1 от НК.

През 2024 година по реда на „Бързо производство“ са разгледани 5 дела, от които 4 броя са приключени със споразумения и 1 брой с присъда.

Останали висящи в края на отчетния период НОХД 29 броя.

От разгледаните през 2023 година 137 НОХД, като от тях 95 дела са приключили в 3-месечен срок или 69,34%.

От разгледаните през отчетната 2022 година 123 НОХД, са приключили 96 дела в 3-месечния срок или 88,07%.

**ГРАЖДАНСКИ ДЕЛА:**


От разгледаните през 2024 година 1461 граждански дела са свършили 1331 дела, като по 835 искът е уважен изцяло, по 223 дела отчасти, а по 100 дела искът е отхвърлен. Прекратени са 173 дела, от които 10 по спогодба. В тримесечен срок са приключили 1192 граждански дела. В края на отчетния период са останали несвършени 130 Граждански дела. От останалите несвършени /висящи/ граждански дела, образувани по общия исков ред - по една част от тях се изчаква приключване на друго гражданско или наказателно дело /имащо преюдициално значение/, а други са образувани в края на отчетната година /през месеците октомври, ноември и декември/, по които срокът за отговор на исковата молба, съгласно чл. 131 от ГПК, не е бил изтекъл в края на отчетния период.

От върнати след инстанционна проверка - 160 броя дела. От тях 127 потвърдени – граждански дела -/ 22 броя решения, 17 броя определения/ и 20 отменени /изцяло и частично/, частно граждански са потвърдени 89 броя дела, изменени и отменени 6 броя дела.; С индекс „3-10б“ по граждански дела / отменен съдебен акт и делото върнато за ново разглеждане/ -1 брой дело, с индекс „1-3а“ 9 броя определения; с индекс „1-3б“ – 1 брой решение; с индекс „1-3г“ – 1 брой решение; с индекс „1-5а“ – 7 броя решения; с индекс „1-6г“ – 1 брой определение и с индекс „1-6д“ – 1 брой решение. /От тях 3 броя дела не подлежат на индексиране./

Сравнявайки процента на свършените граждански дела в 3-месечен срок от постъпването им спрямо предходните две години се констатира увеличение на този процент за отчетния период 1192 дела – 89,56 %, към 990 дела - 88,28% за 2023 година и за 2022 година 832 дела - 88,23%, /изчислен спрямо всички свършени дела/ **.**

СВЪРШЕНИ ГАЖДАНСКИ ДЕЛА /ПО ВИДОВЕ/ В 3-МЕС. СРОК ОТ ПОСТЪПВАНЕТО ИМ в %.

|  |  |  |  |  |
| --- | --- | --- | --- | --- |
| Гр. Дела | 310 ГПК | Ч. Гр. | чл. 410-417 | Гр. АХ |
| 56% | 96% | 98% | 100% | 00.00% |



**VІ. НАТОВАРЕНОСТ:**

ДЕЙСТВИТЕЛНА НАТОВАРЕНОСТ/ОБЩО/ в %.

|  |  |  |  |  |  |
| --- | --- | --- | --- | --- | --- |
|  | 2024 | 2023 | 2022 | **Ръст**  **2024-2023** |  |
| Всичко дела | 39.21 | 39.54 | 38.44 | -0.33 |
| Свършени | 35.21 | 34.79 | 34.14 | 0.42 |

Спрямо всички дела за разглеждане за 2024 година – 1882 дела/ без приспадане на годишните отпуски /за 2024 година натовареността е 39,21%, спрямо 39,54% за 2023г., спрямо 38,44% за 2022г., т. е. по отношение на предходната година се констатира незначително намаление на действителната натовареност спрямо всички разгледани дела.

Спрямо всички свършени дела за 2024 година- 1690 дела /без приспадане на платените отпуски/ натовареността е 35,21%, 34,79%, е натовареността за 2023 г., 34.14% е натовареността за 2022 година, т.е. по отношение на предходната година се констатира увеличение на действителната натовареност спрямо всички свършени дела.

Натовареността на съдиите, измерена чрез ЕИСС, както и чрез СИНС за 2024 г., е следната:

-Натовареността на съдия Ани Борисова Георгиева за 2024 г., измерена чрез ЕИСС, е общо 197,23%, като: „натовареност в дела“ е 160,88% и натовареност „извън дело“ и за дейност „Доклад Бюро съдимост“-5,01% и натовареност 36,35 % за Председател на РС-Тетевен.

-Натовареността на съдия Марио Димитров Стоянов за 2024 г., измерена чрез ЕИСС е общо 115,62% и 0,6% натовареност от продължаване разглеждане на дела в Районен съд гр. Луковит, командирован през 2023г. Общо за годината на съдия Марио Стоянов 116,22%.

-Натовареността на съдия Нанко Събов Маринов за 2024 г., измерена чрез ЕИСС е „натовареност в дела“ е 107,37%.

-Натовареността на съдия Милен Руменов Ангелов за 2024 г., измерена чрез ЕИСС е „натовареност в дела“ е 150,49%.

Натовареността на съдиите, измерена чрез СИНС за 2024 г. е:

-съдия Ани Борисова Георгиева - 0%.

-съдия Марио Димитров Стоянов – 0%.


-съдия Нанко Събов Маринов – 0%.

-съдия Милен Руменов Ангелов – 0%.

**VІІ. КАЧЕСТВО НА ПРАВОРАЗДАВАНЕТО**

**СВЪРШЕНИ И ОБЖАЛВАНИ ГР. ДЕЛА ПО СЪСТАВИ:**

|  |  |  |  |  |  |  |
| --- | --- | --- | --- | --- | --- | --- |
| Съдия-докл. | Свършени в т. ч. | | Върнати след инстанц. проверка | Потв. | Отменени Частично | Отменени изцяло |
| Гр. | Ч. Гр. |
| Ани Георгиева | 67 | 186 | 64 | 49 | 6 | 6 |
| Марио Стоянов | 97 | 312 | 22 | 17 | 4 | 0 |
| Нанко Маринов | 3 | 240 | 43 | 41 | 0 | 2 |
| Милен Ангелов | 143 | 283 | 30 | 20 | 2 | 6 |
| **ОБЩО** | **310** | **1021** | **159** | **127** | **12** | **14** |

****

***СВЪРШЕНИ И ОБЖАЛВАНИ НАКАЗАТЕЛНИ ДЕЛА ПО СЪСТАВИ:***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Съдия-докл. | Свършени в т. ч. | | | | Върнати след инстанц. проверка | Потв. | Изм. | Отм. |
| НОХ | НЧХ | НАХ | ЧН |
| Ани Георгиева | 55 | 4 | 66 | 53 | 23 | 12 | 0 | 11 |
| Марио Стоянов | 1 | 2 | 2 | 18 | 3 | 2 | 0 | 1 |
| Нанко Маринов | 49 | 5 | 55 | 28 | 23 | 16 | 1 | 6 |
| Милен Ангелов | 2 | 0 | 1 | 18 | 3 | 1 | 0 | 2 |
| **ОБЩО** | **107** | **11** | **124** | **117** | **52** | **31** | **1** | **20** |
|  | | | | |  | | | |

От свършените през 2024 година 1331 граждански дела в Районен съд-град Тетевен са върнати след инстанционна проверка 160 граждански дела, от тях 127 са потвърдени, 33 отменени/изцяло или частично/, или от постановените съдебни актове по граждански дела са обжалвани 13.22% от тях. От върнатите с резултати граждански дела от обжалваните такива **79.38 % са потвърдени, 20.63 % отменени/изцяло или частично/.**

От свършените в Районен съд-град Тетевен през 2024 година 359 наказателни дела, 84 са обжалвани и протестирани и върнати след инстанционна проверка дела 54 дела, от които по 31 дела е потвърден постановения от Районен съд-град Тетевен съдебен акт; 1 от постановените съдебни актове са изменени, по 20 дела актът е отменен и по 2 дела съдебния акт не подлежи на индексация;

Или от постановените 359 съдебни актове по наказателни дела са обжалвани 23.40 % от тях. От върнатите с резултат от обжалването дела-**57.40% са потвърдени**, **1,85% са изменени**, **и 37,04%-отменени**.

**VІІІ. ОЦЕНКА НА РАБОТАТА НА СЪДИИТЕ:**

**Съдия Ани Георгиева:**

Съдия Ани Георгиева през отчетния период е разгледала общо 212 наказателни дела, от които 73 броя са НОХД; 6 броя НЧХД; 13 броя НАХД по чл. 78а; 53 броя ЧНД и НАХД – 67 броя, от които свършени 178 дела. Решени по същество са 93 дела и 85 дела са прекратени.

Останали несвършени-висящи 34 наказателни дела, от които 18- НОХД; НЧХД -2 дела; НАХД по чл.78а от НК-1 брой, ЧНД-0 броя и НАХД- 13 броя.

**Останали несвършени наказателни дела, със срок на разглеждане повече от една година 5 броя дела: НОХД № 208/2022г. НОХД №130/2023г., НОХД №261/2023г., НОХД №319/2023г и НОХД №343/2023г.**

В 3-месечния срок са приключени 136 дела, т. е. **76,40% спрямо свършените дела.**

От върнати след инстанционна проверка 24 наказателни дела: 12 **актове по дела са потвърдени и по 11 дела актове са отменени и 1 брой дело , по което съдебния акт не подлежи на индексация.**

Съдия Георгиева през 2024 година е разгледала общо 264 граждански дела, от които общо свършени са 253 дела, от тях с акт по същество 208, в т.ч. 56 граждански дела, 145 заповедни производства /чл. 410 и чл. 417 от ГПК/ и 7 други частно –гражданско дело. Прекратени са 45 граждански дела*.* Останали несвършени 11 дела.

В 3-месечен срок са приключили 189 дела, от които 6 граждански дела, 6 ч. гр. дело и 177 заповедни производства, т. е. 74,50 % спрямо свършените.

От обжалваните 65 граждански дела, върнати след инстанционна проверка, по 50 дела актът е потвърден, по 6 дело актът е отчасти потвърден, а в друга част отменен и по 6 дела актовете са отменени изцяло.

**Останали несвършени граждански дела, със срок на разглеждане повече от една година са, както следва** :

-**Гр.дело №395/2018 година -** По делото приключила първа фаза на делбата, постъпила жалба по първа фаза на делбата, производството по жалбата прекратено, поради неизпълнение указанията на съда, предвид факта, че жалбата е била без движение. Разпореждане за уведомяване на ищцовата страна, че след влизане на решението в сила-същото придружено със скица проект, неразделна част от решението е основание за изменение на кадастралната карта, както и за записване в кадастралните регистри на действителния собственик по реда на чл. 54, ал.4 от ЗУТ. Следва да бъде представена актуална скица на имота, съобразно съдебното решение, след което делото да се изпрати на Главния архитект на Общината, съобразно нормата на чл. 210, ал1 от ЗУТ. Делото е внесено в архив на дата 27.02.2024, извадено от архива 28.03.2024. И насрочено първо заседание по втора фаза от делбата 27.05.2024г. по делото. Делото е отлагано с указание за представяне на актуална скица, тъй като в Решението по първа фаза на делбата е във връзка чл.54 ЗКРИ, заболяване на адвоката на ищците, починала сънаследник, както и за призоваване на страните, които са 43 на брой.

-**Гр.д.№ 297/2022 г.**: Делото е отлагано поради констатирани нередовности в хода на производството и за тяхното отстраняване,за събиране на доказателства-назначена съд.-техническа експертиза, неизготвяне в срок на заключението по назначената експертиза, назначаване на тройна експертиза. С решение от 10.05.2021г е допусната съдебна делба. Решението е обжалвано е и изпратено на ОС-Ловеч на 18.06.2021г. **спряно**

-**Гр.д.№ 545/2022г.-** Насрочено за 10.02.2025 г.

**-Гр.д.№ 817/2022г.-** Насрочено за 26.02.2025 г.

**-Гр.д.№ 197/2023г. –** Насрочено за 08.01.2025 г. /обявено за решаване. На 16.01.2025 г. е постановено решение/.

**-Гр.д.№ 476/2023 г.** – Насрочено за 05.02.2025 г.

**-Гр.д.№ 742/2023 г.** – Насрочено за 17.02.2025 г.

**-Гр.д.№ 834/2023 г.** – Насрочено за 26.02.2025 г.

**-Гр.д.№ 856/2023 г.** – Насрочено за 10.02.2025 г.

**Съдия Марио Стоянов:**

Съдия Стоянов е разгледал през 2024 година 453 граждански дела, от които свършени 409 дела, като от тях с решение по същество 359 граждански дела, от които 79 граждански дела по общия исков ред, 109 частно-граждански дела и 171 заповедни производства. Прекратени са 50 дела. Останали са несвършени 44 граждански дела.

В 3-месечен срок са приключили 384 дела, от които 72 граждански дела, 112 ч.гр.дело и 200 заповедни производства, т. е. 84,77% спрямо свършените.

От обжалваните 22 граждански дела, върнати след инстанционна проверка, по 17 дела актът е потвърден, по 4 дело актът е отчасти потвърден, а в друга част отменен и по 1 дела актовете са отменени изцяло.

**Останали несвършени граждански дела, със срок на разглеждане повече от една година са, както следва** :-

**-Гр.дело №196/2021г.- Насрочено за 20.01.2025 г. и приключило със спогодба.**

**-Гр.д.№643/2022г.** Причини за неприключване на делото: не редовно призоваване и не явяване на ответник, отлагане за явяване на ответник свидетел, за събиране на доказателства и експертиза.

- Гр.д.№ 389/2023 г. – Насрочено за 27.01.2025 година.

Съдия Стоянов е разгледал през 2024 година 23 наказателни дела, от които: 1 броя НОХД, 2 броя НЧХД, 2 -дела по 78а НК, 18 броя ЧНД и 0 броя НАХД, като от тях общо свършени са 23 дела, а със съдебен акт по същество се е произнесъл по 20 наказателни дела, а именно: 1 брой по НОХД, 1брой дело по НЧХД; 20 броя ЧНД и 3 дела прекратени.

Няма останали несвършени наказателни дела.

В 3-месечен срок са приключили 20 наказателни дела, от които: 18 брой по ЧНД; и 2 броя по чл.78а НК, т. е. **86.96 % спрямо свършените дела.**

От обжалваните и върнати след инстанционна проверка 3 наказателни дела, **актовете по 2 броя дела са потвърден и 1 брой дело отменено.**

**Съдия Нанко Маринов:**

Съдия Маринов през 2023 година е разгледал общо 253 граждански дела, от които 3 граждански дела, 3 ч. гр. дела и 247 дела по реда на чл. 410 и чл. 417 от ГПК . От разгледаните 253 дела са свършени 243 дела, като от тях са с решение по същество 214 граждански дела, от които 2 граждански дела, 3 частно-граждански дела и 209 заповедни производства. Прекратени са 29 дела. От прекратените дела - 1 частно-граждански дела, 28 заповедни производства.

Останали несвършени в края на отчетния период - 10 граждански дела.

В 3-месечен срок са приключили 242 дела, от които 3 граждански дела, 3 ч. гр. дела и 236 заповедни производства, т. е. 97,52% спрямо свършените.

Има 43 обжалвани граждански дела, върнати след инстанционна проверка, от които по 41 дела актовете са потвърдени, 2 дело актът е отчасти потвърден, а в друга част отменен.

Съдия Маринов е разгледал през 2024 година 164 наказателни дела, свършил е общо 137 наказателни дела, като от тях НОХД -49 дела, НЧХД- 5дела, НАХД по чл. 78а от НК- 10 броя и 283 броя ЧНД, НАХД-45 дела

Останали са несвършени за отчетния период общо 27 наказателни дела, като от тях са НОХД-10 броя, НЧХД-2 броя, ЧНД-1 брой и НАХД-14 броя.

Към момента на изготвяне на доклада съдия Маринов **няма на производство дела, със срок на разглеждане повече от една година.**

От приключилите 137дела, **в 3-месечен срок са приключили** общо 126 наказателни дела, **т. е 91,97 % от приключилите дела**, от коитоНОХД-45 броя, НЧХД-4 броя, НАХД по чл.78а от НК- 9 броя; ЧНД-28 броя, НАХД- 40 дела.

От върнати след инстанционна проверка 24 актове, постановени по наказателни дела, **16 са потвърдени**, отменени актове по 6 дела, и по 1 дел актът е изменен и 1 брой дело, по което съдебния акт не подлежи на индексация.

**Съдия Милен Ангелов:**

Съдия Ангелов е разгледал през 2024 година 491 граждански дела, от които свършени 426 дела, като от тях са с решение по същество 377 граждански дела, от които 121 граждански дела по общия исков ред, 96 частно-граждански дела и 160 заповедни производства. Прекратени са 49 дела. Останали са несвършени 65 граждански дела.

В 3-месечен срок са приключили 377 дела, от които 98 граждански дела, 100 ч. гр. дело и 179 заповедни производства, т. е. 76,78 % спрямо свършените.

Има 30 обжалвани граждански дела, върнати след инстанционна проверка, от които по 20 дела актовете са потвърдени, 10 дело актът е отчасти потвърден, а в друга част отменен.

Съдия Ангелов е разгледал през 2024 година 22 наказателни дела, от които: 3 брой НОХД, 18 броя ЧНД и 1 брой НАХД, като от тях общо свършени са 21 дела, а със съдебен акт по същество се е произнесъл по 20 наказателни дела и 1 брой дело е прекратено.

Останали несвършени 1 броя наказателни дела.

В 3-месечен срок са приключили 20 броя т. е. **95,24% спрямо свършените дела,** от коитоНОХД-1 броя,; ЧНД-18 броя, НАХД- 1 дела.

От обжалваните и върнати след инстанционна проверка 3 наказателни дела, **актовете по 1 дела са потвърден и по 2 дела отменени.**


**ІХ. СЪДЕБНО ИЗПЪЛНЕНИЕ:**

Съдебно изпълнителната служба при Районен съд – Тетевен се ръководи от Държавенсъдебен изпълнител Тихомир Йотов Тихолов и заема длъжността от 01.08.2001г.

На територията на Окръжен съд - Ловеч действат трима Частни съдебни изпълнители, при които се образуват изпълнителни дела с висок материален интерес от банки и търговски дружества, което води до намаляване на броя на новообразуваните дела при Държавните съдебни изпълнители, до преместване на действащи дела от Държавните съдебни изпълнители към Частните съдебни изпълнители, а оттам и до намаляване на събраните суми.

**ПОСТЪПИЛИ ИЗПЪЛНИТЕЛНИ ДЕЛА:**

|  |  |  |  |  |  |
| --- | --- | --- | --- | --- | --- |
|  | 2024 | 2023 | 2022 | Ръст спрямо  2023г. | Ръст спрямо  2022г. |
| Новопостъпили (бр) | 226 | 803 | 764 | -577 бр. | -538 бр. |
| Висящи (бр.) | 2130 | 2033 | 2084 | +97 бр. | +46 бр. |
| Събрани (лв.) | 215559 | 219262 | 204128 | -3703лв. | +11431лв. |
| Несъбрани (лв.) | 2292191 | 2550294 | 5291430 | -258103лв. | -2999239лв. |



През отчетната 2024 година в Съдебно изпълнителна служба при Районен съд-Тетевен са образувани 226 изпълнителни дела, спрямо 803 дела за 2023година и спрямо 764 дела за 2022 година, т. е. образувани са по-малък брой изпълнителни дела в сравнение със съпоставяемите периоди 2022г и 2021г.

Останали са висящи за 2024 година 2130 изпълнителни дела, срещу 2033 дела за 2023 година и срещу 2084 дела за 2022 година, т. е. останали са повече несвършени дела за отчетния период в сравнение с предходни такива.

Събрани са през 2024 година - 215559 лева, срещу 219262 лева за 2023 година и срещу 204128 лева за 2022година, т. е. за отчетната година са събрани по-малко 3703лв. спрямо 2023 година и повече 11432лв. спрямо 2022 година.

Останали са несъбрани за 2024 година 2292191лв., срещу 2550294лв. за 2023 година и срещу 5291430 лв. за 2022година, т. е. останали са по-малко несъбрани суми спрямо предходните периоди.

Анализът на горните факти показва намаляване на постъпленията на образуваните изпълнителни дела през отчетния период, в сравнение с предходните периоди.

През отчетния период са събрани с 3703лв. по-малко суми спрямо 2023 година и с 11431лв. повече суми спрямо 2022г. Намалял е размерът на несъбраните суми през 2024година: с 258103лв. по-малко спрямо 2023 година и с 2999239 лв. по-малко спрямо 2022г.

Константни остават данните за икономическото състояние в общините от съдебния район на РС-Тетевен и през отчетния период 2024година, а именно влошено икономическото състояние, броят на безработните лица е голям, платежоспособността на длъжниците е драстично намалена. От друга страна образуваните дела за заплащане на издръжка /на деца/ не са ликвидни, тъй като същите оставят висящи до навършване на пълнолетие на лицата, на които същата се дължи.

**ПРЕКРАТЕНИ / СВЪРШЕНИ / ИЗПЪЛНИТЕЛНИ ДЕЛА:**


|  |  |  |  |  |  |  |
| --- | --- | --- | --- | --- | --- | --- |
| Вид дела | 2024 | | 2023 | | 2022 | |
| брой | Суми/лв./ | брой | Суми /лв./ | брой | Суми /лв./ |
| Юридически | 55 | 869343 | 149 | 2488393 | 13 | 178408 |
| Частни | 49 | 153338 | 82 | 87817 | 21 | 114249 |
| Държавни | 322 | 179766 | 326 | 164926 | 265 | 153520 |
| **ОБЩО:** | **426** | **1202447** | **557** | **2741136** | **299** | **446177** |



През отчетната 2024 година са свършени и прекратени 426 бр.дела, за сумата 1202447 лв., срещу 557 бр.дела за сумата в 2741136лва. за 2023 година и срещу 299 бр. дела за сумата 446177лв. за 2022 година. През 2024 година се констатира намаление на броя на свършените и прекратени изпълнителни дела за вземания в по-малък размер спрямо 2023г. и увеличение, спрямо 2022година.

**ОСТАНАЛИ НЕСВЪРШЕНИ ИЗПЪЛНИТЕЛНИ ДЕЛА:**

|  |  |  |  |  |  |  |
| --- | --- | --- | --- | --- | --- | --- |
| Вид дела | 2024 | | 2023 | | 2022 | |
| брой | Сума лв. | брой | Сума лв. | брой | Сума лв. |
| Юридически | 127 | 1980736 | 179 | 2118294 | 326 | 4606687 |
| Частни | 296 | 19134 | 323 | 131491 | 378 | 219308 |
| Държавни | 1707 | 292321 | 1828 | 300509 | 1380 | 465435 |
| **ОБЩО:** | **2130** | **2292191** | **2330** | **2550294** | **2084** | **5291430** |



Относно останалите несвършени изпълнителни дела в края на отчетния период се наблюдава намаление на броя им с 200 и намаление на сумата с 258 103лв., спрямо края на 2023година и увеличение на броя им с 46 и намаление на сумата с 2999239лв., спрямо края на 2022година.

**НЕСЪСТОЯТЕЛНОСТ:**

От 2023г. Районен съд – Тетевен е кредитор с прието вземане по ТД №63/2016 на ЛОС, по което е обявена неплатежоспособността на „Олимп –спорт Тетевен“ ООД, като вземането е в размер на 173 990.63 лв.

През 2024година е Районен съд –Тетевен е предприел действия и е предявил 2 броя взимания по ТД №1496/2023г. на СГС, по което е обявена неплатежоспособността на „Бук-Тетевен“ АД. Общото вземане е в размер на 90.25 лв. спрямо края на 2024г.

**Х. СЛУЖБА ПО ВПИСВАНИЯТА:**

Службата по вписванията при Районен съд – Тетевен се ръководи от Съдията по вписванията Румяна Маринова – Асенова и заема тази длъжност, считано от 29.11.2019г.

**Информация по чл.80,ал.1,т.3 от ЗСВ за образуване, движение и приключване на преписките по делата на Съдията по вписвания при Районен съд - Тетевен**

|  |  |  |  |  |
| --- | --- | --- | --- | --- |
| № | Вид | **2024**  **Общ брой** | **2023**  **Общ брой** | **2022**  **Общ брой** |
|  | Продажби | 560 | 576 | 657 |
|  | Дарения | 161 | 142 | 176 |
|  | Замени | 3 | 2 | 3 |
|  | Договори за наем | 92 | 121 | 168 |
|  | Договори за аренда | 47 | 72 | 24 |
|  | Законни ипотеки | 1 | 2 | 2 |
|  | Договорни ипотеки | 29 | 26 | 37 |
|  | Заличаване на ипотека | 48 | 32 | 39 |
|  | Възбрани-общо | 314 | 245 | 253 |
|  | Постановления на ЧСИ и ДСИ | 24 | 33 | 41 |
|  | Делби | 40 | 39 | 40 |
|  | Искови молби | 29 | 24 | 26 |
|  | Обявени завещания | 7 | 2 | 4 |
|  | Откази от вещни права | 9 | 33 | 38 |
|  | Констативни нотариални актове | 52 | 132 | 214 |
|  | Влезли в сила решения на ОСЗ | 35 | 42 | 47 |
|  | Обстоятелствени проверки | 127 | 160 | 138 |
|  | Актове за държавна собственост | 50 | 187 | 12 |
|  | Актове за общинска собственост | 181 | 956 | 2582 |
|  | Апорт на недв.имот в ТД или Ко | 0 | 0 | 1 |
|  | Право на ползване | 14 | 6 | 8 |
|  | Суперфиции | 9 | 11 | 9 |
|  | Сервитути | 24 | 20 | 16 |
|  | Други вписвания | 297 | 278 | 46 |
| **Общо** | | **2153** | **3141** | **4585** |

|  |  |  |  |  |
| --- | --- | --- | --- | --- |
| **№** | **Вид** | **2024** | **2023** | **2022** |
| 1 | Събрани такси в лв. | 36126,36 | 34225,95 | 41098,41 |
| 2 | Откази за вписвания в бр. | 12 | 2 | 1 |
| 3 | Обжалвани откази | 0 | 0 | 1 |
| 4 | Потвърдени откази в бр. | 12 | 2 | 0 |

От представените данни се вижда , че през отчетната 2024 г. в Служба по вписванията към Районен съд -Тетевен са извършени общо 2153 броя вписвания, които са със 988 бр. по-малко спрямо 2023г. и с 2432бр. по-малко спрямо 2022г. Събраните такси през 2024 г. са в размер на такси – 36126,36 лв. и са с 1900,41лв. повече спрямо 2023г.

За отчетния период са постановени 12 броя откази за вписвания и всичките са потвърдени . Спрямо 2023г. отказите са с 10 бр. повече, а спрямо 2022г. са с 11 бр. повече.

|  |  |  |  |  |  |  |  |
| --- | --- | --- | --- | --- | --- | --- | --- |
| № | **Други видове услуги** | **2024** | | **2023** | | **2022** | |
| Бр. | Такси лв. | Бр. | Такси лв. | Бр. | Такси лв. |
| 1. | Писмени справки/удостоверения | 504 | 5615,00 | 339 | 4520,00 | 451 | 6485,00 |
| 2. | Устни справки | 127 | 262,70 | 97 | 191,50 | 74 | 176,00 |
| 3. | Справки по молба на държ.орган | 18 | - | 18 | - | 15 | - |
| 4. | Преписи от актове | 985 | 1477,30 | 899 | 1302,80 | 1127 | 1505,30 |
| 5. | Отбелязвания и заличавания | - | - | - | - | 179 | - |
|  |  | 1634 | 7355,00 | 1353 | 6014,30 | 1846 | 8166,00 |

Броят на направените справки и издадени преписи през 2024г. са 1634бр. и са с 281 бр. повече спрямо 2023г. и с 212 бр. по-малко спрямо 2022г. Събраните такси от направени справки и издадени преписи през 2024г. са 7355,00лв и са с 1340,70лв. повече спрямо 2023г. и с 811.00лв. по-малко спрямо 2022г.

**ХІ. БЮРО СЪДИМОСТ:**

Бюрото за съдимост при Районен съд - Тетевен се ръководи и наблюдава от Председателя на съда, който на основание чл. 104 от Правилника за администрацията в съдилищата извършва ежемесечна проверка на Книгата за изпълнение на влезлите в сила присъди и определения по глава ХХІХ от НПК, водена в Бюро за съдимост, за които проверки се изготвят съответни протоколи. В резултат на внедрената система за издаване на свидетелства за съдимост и справки, същите се издават както за лицата, родени в съдебния район на съда, така и за тези, родени извън него в деня на поискването.

Заемащият длъжността съдебен деловодител Йоана Йотова Апостолова се замества при отсъствие от друг съдебен деловодител. Свидетелствата за съдимост се издават в деня на постъпване на молбата, лично на лицето или негов пълномощник след представяне на изискуемите се документи, или най-късно на следващия ден.

През 2024 година са издадени: свидетелства за съдимост – 848 бр. и справки за съдимост – 784бр..

През 2023година са издадени:свидетелства за съдимост – 859 бр. и справки за съдимост -937 бр..

През 2022 година са издадени: свидетелства за съдимост – 1146 бр. и справки за съдимост - 3029 бр..

През отчетната 2024г. дейността на Бюро съдимост при Районен съд- Тетевен се е извършвала при спазване изискванията на Наредба № 8/26.02.2008г. за функциите и организацията на дейността на бюрата за съдимост.

**ХІI. ОТЧЕТ ПО ЗАЛОЖЕНИ ИНДИКАТОРИ В ПЛАНА ЗА ДЕЙСТВИЕ НА РАЙОНЕН СЪД-ТЕТЕВЕН ЗА ИЗПЪЛНЕНИЕ НА КОМУНИКАЦИОННАТА СТРАТЕГИЯ НА СЪДЕБНАТА ВЛАСТ:**

Комуникационната стратегия на Районен съд – Тетевен, като част от стратегията на съдебната власт, има за цел да допринася за създаване на обективна и вярна представа в обществото за дейността на съдебната власт и в частност на съда. Във връзка с комуникационната стратегия през отчетния период 2024 година в Районен съд – Тетевен отчитаме следното:

**Индикатор**: „Координационни срещи/разговори на представители на връзки с обществеността на органа на съдебната власт “: На интернет сайта на ВСС, в рубриката „Лица за контакти с медиите“ в данните касаещи Районен съд Тетевен и съгласно заповед на ОС-Ловеч е посочено лицето Петя Иларионова - заемаща длъжността „Връзки с обществеността“ при Окръжен съд Ловеч с контакти:тел.0889864957, имейл адрес: [pr\_os-lovech@abv.bg](mailto:pr_os-lovech@abv.bg). и адрес за кореспонденция: гр.Ловеч , 5500, ул. Търговска- 41, Ет. 2, Стая- 21.

**Индикатор**: „Брой медийни изяви“ през отчетния период: Няма регистрирани такива .

**Индикатор**: „Нови/обновени уебсайтове на органи на съдебната власт“: През 2024 година Районен съд-Тетевен поддържа уебсайт си , като структурата и съдържанието на интернет-страницата се разширява и обогатява, съобразно настъпили промени и идентифицирани потребности. Няма необходимост от създаване на нов уебсайт.

**Индикатор**: „Честота на обновяване на информацията на уебсайтовете на органите на съдебната власт“: Информацията е обновявана редовно и при необходимост през целия отчетен период. На интернет-страницата на Районен съд-Тетевен е поддържана актуална информация и са публикувани постановените съдебни актове, обяви за публична продан, за провеждани конкурси, графици на заседания, банкова информация, информация за начина на издаване на електронни свидетелства за съдимост, за провеждани публични продани, публикувани закони, вътрешни правила, годишни отчетни доклади за дейността на съда и други.

**Индикатор**: „Обслужени запитвания по ЗДОИ“ : През 2024 година са постъпили 4 /четири/ запитвания, касаещи следните въпроси:

-за извършени престъпления и образувани дела по чл.162 от НК за 2023г. подадено по ел.поща от Даниела Михаилова Михайлова с адрес гр.София, ул. Пиротска №56,ет.1;

-за изпълнението на задълженията по чл.64 от ЗСВ във връзка с осигуряване на публичност и прозрачност от страна на съдилищата и осъществения контрол подадено по ел.поща до ВСС от Марияна Бориславова Иванова, с адрес гр.Русе, ул.Никола Табаков №2,вх.41,ет.1;

-за НПО провеждали семинари на съдии, относно домашно насилие и по въпроси свързани със Семейния кодекс за периода 2013-2023г. , подадено по ССЕВ до МП от Андрей Маргиотов Едрев, представител на СНП „Алтернативна енергия“ ;

-за брой престъпления по чл.167,ал2-5 от НК и чл.169 от НК за периода 2007-2023г., подадено до ВСС от Български медиен портал в САЩ „Еврочикаго“.

На всички заявления е разрешен достъпа и е представена исканата обществена информация.

**Индикатор**: „Проведени обучения за повишаване на квалификацията, свързана с комуникацията с вътрешни и външни публики“: „Невербална комуникация за съдии и прокурори“ , НИП-01-02.10.2024г. с участник съдия Милен Ангелов;

**Индикатор**: „Вътрешни информационни бюлетини в рамките на съдебната власт“: Няма издавани и поддържани такива от Районен съд-Тетевен през отчетния период.

**Индикатор**: „Събития и инициативи, насочени към гражданите“: Във връзка с Образователната програма за учебната 2024-2025г. на МОН и ВСС „Съдебна власт – информиран избор и гражданско доверие. Отворени съдилища и прокуратури“ и с цел подобряване информираността на учениците от училищата в гр.Тетевен, на 13.11.2024г. в Районен съд Тетевен се изнесе лекция пред ученици от НПГГСД „Сава Младенов”-Тетевен от Милен Ангелов - съдия при Районен съд – Тетевен. Общо участваха 20 ученици от 8-ми до 12-ти клас. Лекцията бе на следните теми: „Защита на децата в Онлайн среда, превенция от кибер престъпления“ и „Домашното насилие – способи и средства за защита и достъп до правосъдие“. Лекторът представи темите по много достъпен начин и успя да предизвика интереса на учениците присъстващите в залата. Съдия Милен Ангелов притежава научна степен „Доктор по гражданско и семейно право“.

**Индикатор:** „Информационни кампании, насочени към повишаване на осведомеността и правната култура“: - Във връзка с организирането на дейности по инициативата „Ден на отворените врати“ на 25.10.2024 година в Районен съд Тетевен бе проведен ден на отворените врати , под наслов : „Европейския ден на гражданско правосъдие“ с цел популяризиране сред гражданите и учащите се в Община Тетевен и повишаване на доверието на обществеността в съдебната система. В инициативата взеха участие 18 броя ученици от СУ „Георги Бенковски“-Тетевен, които имаха възможност да посетят и се запознаят с работата на отделните служби в съда. Също така в края на посещението участниците в инициативата имаха възможност да се срещнат и с един от съдиите работещи в РС-Тетевен – Марио Стоянов, който им изнесе лекция по темата и им представи професията „Съдия“ .

**Индикатор**: „Време за реакция при комуникационни /медийни кризи“: През 2024г не са отчетени събития-публикации, репортажи, медийни изяви и пр., отнасящи се и иницииращи кризисна ситуация, изискваща реакция от страна на Административния ръководител или кризисен щаб в Районен съд-Тетевен, съгласно плана за изпълнение на комуникационната стратегия.

**ХІІI. РЕВИЗИОННА ДЕЙНОСТ ПРЕЗ 2024г. :**

Въз основа на Заповед №267/15.11.2024г. на Административен ръководител, Председател на Окръжен съд -Ловеч, е извършена проверка на организацията и дейността на съдиите от Районен съд-Тетевен за периода 01.01.2024 – 31.12.2024 г. Проверката е извършена на 17.01.2024г. Към настоящия момент очакваме акта на комисията с констатации.

**ХІV. СГРАДЕН ФОНД И ТЕХНИЧЕСКА ОБЕЗПЕЧЕНОСТ:**

**Сграден фонд**

Районен съд- град Тетевен се помещава в сграда Съдебна палата, с адрес: ул.“Христо Ботев“ №3А. Сградата е собственост на ВСС и предоставена за нуждите на Районен съд Тетевен и Районна прокуратура-Ловеч-ТО- град Тетевен, като правата за управление и стопанисване са на Председателя на РС-Тетевен. Съгласно направеното разпределение през 2022г. помещенията в сградата са разпределени както следва:

-работни кабинети: за РС-Тетевен-12бр., за ДСИ- 2 бр., за Служба по вписвания-1 бр. за ОЗ „Охрана“ Ловеч-1бр, за РП-Ловеч,ТО-Тетевен–7бр.;

- съдебни зали -2бр.;

- други: учрежденски архив-1бр., адвокатска стая-1бр., РКИ-1бр., стая за довеждане на задържани лица-1бр..

През 2024г., въз основа на Заповед №3-599/15.07.2024г. на Началник ОЗ Охрана – Ловеч е извършено охранително обследване на сградата за резултатите от което е съставен Протокол от 16.07.2024г. Дадени следните препоръки и мерки за подобряване сигурността на сградата:

-Да се ремонтира помещението за задържани лица и приведе във функционално състояние . Предприети са действия и месец август 2024г. е заявена потребност до Комисия „УС“ при ВСС от **спешен и неотложен текущ ремонт** в размер на 1505лв. В резултат на това средствата са отпуснати и препоръката е изпълнена съгласно сключен Договор №7/12.09.2023г. с изпълнител „Еврострой-Генади Христов“ ЕООД за което е уведомено ОЗ „Охрана“-Ловеч с писмо изх.№2667/ 13.12.2024г. ;

-По възможност, при наличие на финансов ресурс, да се изгради цялостна система за видеонаблюдениена сградата ида се обособи помещение за принудително доведените лица в обекта. Тези препоръки са включвани и в Протоколи от предходните две години, за което сме искали средства по надлежния ред . За сега няма одобрение.

През последните три години с мотивирани искания изпратени от Районен съд–Тетевен до Комисия „УС“ при ВСС с изх.№2165/30.10.2022г., изх.№2162/30.10.2023г. и изх.№ 2316/30.10.2024г., са заявявани потребности от средства за извършване на **текущи ремонти** на сграда Съдебна палата, но до настоящия момент няма одобрение.

Във връзка с приетия ЗДБ на РБ за 2024г. рестриктивен бюджет на съдебната власт, сме уведомени с писмо изх.№ ВСС-10533/09.08.2024г. , че разходите за текущи ремонти през 2024г. са редуцирани и не попадат в обхвата на одобрените искания за текущи ремонти в сгради на съдебната власт. Необходимостта от същите може и са заявени за 2025г.

По отношение на **основните ремонти** от който се нуждае сградата са изпращани ежегодни искания до Комисията от страна на РС-Тетевен през 2022 и 2023г. с цел включването им в инвестиционната програма на ВСС. Необходимостта от такива ремонти включва:

-Основен ремонт на покрив и прилагане мерките по Техническия паспорт от 2022г.

-Енергийна ефективност и прилагане мерките по Техническия паспорт от 2022г. и Протоколи от извършено охранително обследване на сградата от 2022 и 2023г.

През изминалите 2022г. и 2023г. няма постигнати резултати по поставения проблем, което доведе до значително влошаване на състоянието на сградата не са извършени никакви дейности по поставения проблем и доведе. Във връзка с това Председателят на Районен съд - Тетевен предприе действия, като през 2024г. със заповеди възложи изготвянето на следните становища:

-Становище относно фазите, обема и процедурите на проектиране и одобряване на проект „Промяна на покривна конструкция на сграда „Съдебна палата“ гр.Тетевен от арх.Елица Йоткова-Петкова.

-Становище и остойностяване на СМР и изготвяне на КСС по реконструкция и промяна на покривната конструкция на сграда „Съдебна палата – Тетевен“ от вещо лице инж.Румен Минчев.

-Становище и остойностяване на СМР и изготвяне на КСС по мерки за енергийна ефективност на сграда „Съдебна палата – Тетевен“от вещо лице Румен Минчев.

Видно от представените становищата стойността на проектирането и основните ремонти е:

-Проектиране и одобряване на проект : 33241лв. с ДДС. и

-Реконструкция на покрив 121506лв., топлоизолация на сградата 109058лв. и подмяна на дограма 97812лв. или общо 328376лв. с ДДС.

Тези становища бяха изпратени на Комисия „УС“ към СК на ВСС , изпълняваща функциите на ВСС , съгласно § 23,ал.2 от ПЗР на ЗИД на КРБ, в резултат на което бяха взети решения по Протокол №13,т.1 от проведено заседание на 27.06.2024г., за включване в Инвестиционната програма за 2025г. обектите : „Основен ремонт на покрива на Съдебна палата - Тетевен“ с прогнозна стойност 121 506 лв. и „Изготвяне на инвестиционен проект за обект „Основен ремонт на покрива на Съдебна палата - Тетевен“ с прогнозна стойност 28 000 лв. и „Изготвяне на оценка на съответствието и оценка за енергийна ефективност, упражняване на строителен надзор, инвеститорски контрол на строеж „Основен ремонт на покрива на Съдебна палата - Тетевен“, с прогнозна стойност 5 000 лв. Надяваме се , че през , че за 2025г. ще бъдат предприети съответните действия за решаването на този проблем.

Поради необходимост през 2024г. е актуализирано старото и прието ново Пожарно досие за сградата, като за целта от Адм.ръководител-Председател на РС-Тетевен са издадени заповеди №№88,89,90,91,92,93 и 94,/05.04.2024г.

**Техническа и софтуерна обезпеченост**

Техническа обезпеченост: Работните места в Районен съд- Тетевен са оборудвани с необходимата техника. В сградата на съда има изградена локална компютърна мрежа, покриваща изцяло необходимостта от автоматизиране на работните места, като за целта разполагаме с 3 сървъра, 25 работни станции, 2 копирни машини, които се ползват и като системни принтери, 12 лазерни принтера, 3 МФУ и 5 скенера. Мрежата е свързана с некомутируем кабелен интернет. Двете съдебни зали на съда разполагат с информационни табла и озвучителна техника.

През 2024 година за нуждите на Районен съд- Тетевен със собствени средства е закупена Копирна машина Versalink на стойност 5484лв. и по проект на ВСС „Укрепване, доразвитие и надграждане на ЕИСС“ са доставени 10 персонални компютърни конфигурации и 3 лаптопа на обща стойност 14204лв.

Софтуерна обезпеченост: Почти всички видове дейности в Районен съд - Тетевен почти са автоматизирани със съответния специализиран лицензен софтуер, както следва:

- Деловодство: чрез Единна информационна система на съдилищата /ЕИСС/ на ИО-София, внедрената от 2021г. и САС “Съдебно деловодство“ на фирма “ИО”-Варна преди 2021година;

- Разпределение на делата на случаен принцип- чрез модул от внедрената ЕИСС на ИО-София;

**-** Изчисляване натовареността на съдиите – чрез ЕИСС на ИО-София;

- Деловодство СИС- “ JES” – на “Темида -2000-Еди Чакъров” ЕТ и от 2022г. ПП „Експорт от JES към ИССИ“ ;

- Бюро съдимост –ЦАИС „Съдебен статус“;

- Счетоводство – “Web Бизнес процесор-Конто 66”, която програма е внедрена от 01.01 2010 година и осигурява достъп за контрол и наблюдение върху счетоводната работа от ВСС и уеднаквяване на счетоводната отчетност в съдилищата;

-Работна заплата - ПП”Аладин”;

-Нормативен справочник – “Апис 7” и “Апис регистър плюс”;

-Електронен подпис - “Stampit “ - “Информационно обслужване “ АД за всички съдии и съдебни служители , работещи с ЕИСС;

-Електронен подпис - “Stampit “ - “Информационно обслужване “ АД за всички съдебни заседатели, работещи към РС-Тетевен;

-Звукозаписна система – “НЕТ ИС “ ООД- София.

Наличната техника, сървъри и софтуерни продукти успешно се се поддържат и актуализират от Системният администратор при РС-Тетевен.

В съда са изготвени “Правила за използване на програмните продукти и интернет”, според които работещите в съда са длъжни да използват предоставените им компютри и интернет връзка в съответствие с изпълнението на служебните им задължения и само за тази цел, с оглед предотвратяване неправомерен достъп и възможно застрашаване целостта на информацията. Със Заповед №77/06.04.2020г. на Адм.ръководител- Председателя на РС-Тетевен е назначена постоянно действаща комисия, която ежемесечно извършва проверка на надеждността и защитата на всички ползвани в съда програмни продукти, информационни системи, компютърна мрежа и интернет връзка, като резултатите се обективират в протоколи, включително и за 2024г.

**ХV. ПРОЗРАЧНОСТ НА ДЕЙНОСТТА:**

Прозрачността на съдебната дейност се изразява в публикуване на пълна информация за постановените съдебни актове, съобразно с чл. 64 от ЗВС, при спазване на закона за защита на личните данни. Това се осъществява чрез интернет сайта на Районен съд – Тетевен , в който ежедневно се публикуват новопостановените съдебни актове. Публикува се и График на заседанията на насрочените дела.

Към настоящия момент, считано от 01.01.2021г. публикуването на съдебните актове става през ЕПЕП, като в края на работния ден прави автоматичен трансфер на постановените през деня съдебни актове.

Също така работи към момента работи и “ЦУБИПСА” (Централен Уеб базиран Интерфейс за Публикуване на Съдебните актове) на Министерството на правосъдието с който се извършва трансфер от деловодната програма САС“Съдебно деловодство“.

При изпълнение на своите задължения съдиите и съдебните служители при Районен съд – Тетевен поддържат добра комуникация и колегиални отношения с работещите в другите съдилища в съдебния район, както и с други държавни и общински органи в региона, като: РП-Ловеч-ТО-Тетевен, ОП-Ловеч, РУ-Тетевен, РУ-Ябланица, ОбА–Тетевен, ОбА- Ябланица, Кметствата в двете общини, Дирекция „Социално подпомагане“ - Тетевен и др.

**ХVI. ВЗЕТИ МЕРКИ ЗА ПОДОБРЯВАНЕ НА РАБОТАТА НА СЪДА:**

През 2024г. продължи да се прилага утвърдената вече практика за регулиране на дейностите в Районен съд - Тетевен чрез заповеди издавани от Административния ръководител – Председател на съда и вътрешни правила. Контролът върху дейностите се осъществява от назначените комисии, от административния секретар и Административния ръководител- Председател.

За отчетната 2024 година са издадени общо 254 броя заповеди, отразяващи настъпилите промените в изискванията за работа, заеманите длъжности и други, в т.ч.: 11 бр.-деловодство и архив, 6 бр.-Бюро съдимост, 4 бр.- призовкар, 7 бр.- съдии, 19 бр.-дежурства съдии, 14бр.-заместване на адм.ръководител,3 бр.-общо събрание, 19 бр. – човешки ресурси, 14 бр.-ФСД, 4 бр.-вътрешни правила , 8 бр.- пожарно досие , 7 бр.-подновяване на КЕП, 28-бр. командировки, 17 бр.-служба по вписвания,93 бр.- други.

**•Организация и контрол на „Съдебно деловодство“ :**

През 2024г. с цел регулиране на дейностите на службите „Съдебно деловодство“ и „Архив“ в Районен съд-Тетевен са издадени 11 бр. заповеди.

>Със заповед №32/12.01.2024г. на Адм.ръководител-Председател на Районен съд – Тетевен е назначена комисия със задача да извърши инвентаризация на делата: граждански, наказателни и административни за 2023г.. За изпълнението на задачата комисията е съставила протокол от 29.01.2024г.

>Със заповед №31/12.01.2024г. на Адм.ръководител-Председател на Районен съд – Тетевен е назначена комисия със задача да извърши проверка на всички налични веществени доказателства , за правилното им съхранение и унищожаване след изтичане срока за съхранение, има ли веществени доказателства, по отношение на които не е направено разпореждане от съда/съдията или разпореждането не е изпълнено. За изпълнението на задачата , комисията е съставила протокол от 19.01.2024г.

Също така продължиха да се извършват дейности и проверки по вече издадените заповеди от предходни години , касаещи регулирането и контрола на посочените дейности:

> за извършване на ежемесечни проверки за коректно въведени данни в ЕИСС и САС „Съдебно деловодство“ ,в т.ч. и за вярно въведени индекси за върнатите от инстанционен контрол дела от съдебни секретари и деловодители: Заповед №26/12.02.2019г.., актуализирана със Заповед №125/23.10.2023г. за промяна състава на комисията;

> за ежемесечно проверка делата, които не са насрочени в определения законов срок в РС-Тетевен- Заповед №114/02.10.2023г. промяна състава на комисията;

> за правилното водене на предвидените в чл.39,ал.1 от ПАС книги и регистри в РС-Тетевен: Заповед №134/09.12.2019г. и нова Заповед **№166/17.07.2024г**. за промяна на определените длъжностни лица отговарящи за воденето на книгите и регистрите и тези извършващи проверка ;

> за оценка надеждността на ползваните информационни технологии и продукти в РС-Тетевен, осигуряващи правилното въвеждане, архивиране и възстановяване на данни и информация: Заповед №77/06.04.2022г. със заповед Заповед **№146/12.06.2024г**. за промяна състава на комисията;

> за извършване на ежемесечни проверки за коректно въвеждане на данни в ЕИСС, в раздел „ЕИСПП събития“ и извършване на коректен трансфер на данни: Заповед №50/26.03.2021г. , актуализирана със Заповед **№144/13.06.2024г**. за промяна състава на комисията;

Констатациите и резултатите от извършваните проверки през 2024г., касаещи дейностите на Съдебно деловодство, са отразени в съставените от комисиите проверки. Допуснатите пропуски са отстранени своевременно.

**•Организация и контрол на служба „Архив“ :**

Архивирането на делата се осъществява съобразно разпоредбите на ПАС, издадените заповеди и приетите в PC-Тетевен актове, както следва:

>Вътрешни правила за дейността на учрежденския Архив в Районен съд-Тетевен, съгласувани с ръководител „Държавен архив“- Ловеч на дата 13.07.2016 г., утвърдени със Заповед №79/14.7.2016г. на Адм. ръководител-Председател на Районен съд-Тетевен.

>Номенклатурата на делата на Районен съд-Тетевен със срокове за съхраняване, е одобрена на 14.07.2016г. от Адм.ръководител – Председател на Районен съд- Тетевен и Утвърдени от Ръководител на Държавен архив-Ловеч на 15.07.2016г.

> Свършените през текущата година дела се предават в архива в срока по чл.60 от ПАС.

>Подборът на материалите - неценни документи за съхранение по делата, се извършва в съответствие с чл.66 от ПАС, от комисии, чийто състав се определя със заповед на Адм. ръководител – Председател на РС - Тетевен.

>Актовете за унищожаване на неценни документи с изтекъл срок на съхранение се утвърждават от Административния ръководител – Председател на съда и се одобряват от ръководител „ДА“-Ловеч.

За регулиране дейността по архивирането през 2024г. са издадени следните заповеди:

>Със Заповед №33/12.01.2024г. на Адм. ръководител -Председател на Pайонен съд-Тетевен е назначена комисия, на която е възложено унищожаване на неценни документи с изтекъл срок на съхранение по внесени в Архива съдебни дела - наказателни и граждански, в Pайонен -Тетевен за 2017г.

>Със Заповед №34/12.01.2024г. на Административен ръководител - Председател на Pайонен съд-Тетевен е назначена комисия, на която е възложено унищожаване на неценни документи с изтекъл срок на съхранение по внесени в Архива изпълнителни дела в СИС при PC-Тетевен за 2017г.

> Със Заповед №218/21.11.2024г. - за назначаване на комисия, със задача ревизия на архивирани дела;

Съгласно писма с изх.№13-42-#1/08.04.2024г. за съдебни дела и изх.№13-23-#1/22.02.2024г. за изпълнителни дела на Началник отдел „Държавен архив“- Ловеч сме уведомени, че може да се извърши унищожаване на описаните дела за 2017г. в указания за това срок в чл.49,ал.З от ЗНАФ.

През 2024г. няма извършени проверки на РС-Тетевен назначени от Директора на Дирекция „РДА“ гр.Монтана.

Поради пенсиониране на съдебен служител заемащ длъжността „Съдебен деловодител/Архивар“ през 2024година бе проведен външен конкурс за назначаване на освободената щатна бройка . В резултат на това е сключен трудов договор с класирания на Първо място кандидат, считано от 23.05.2024г. Десислава Лазарова Стоянова.

Поради смяна на длъжностното лице отговарящо за архива и на основание чл.77 от Закона за държавния архивен фонд е подписан Приемо-предавателен протокол на наличните документи,книги, регистри и други, съхранявани в архива на Районен съд –Тетевен от 23.05.2024г.

**•Организация и контрол на „Връчване на призовки и съдебни книжа“ :**

С цел регулиране на дейностите на служба „Връчване на призовки и съдебни книжа“ в Районен съд-Тетевен през 2024г. 4 бр. заповеди. Продължи спазването на дадените указания със Заповед №86/29.06.2021г. за документооборота и връчването на съдебни книжа чрез ЕИСС;

**•Организация и контрол на „Съдебни секретари“ :**

На основание Заповед №52/15.02.2024г. и поради пенсиониране на съдебен служител заемащ длъжността „Съдебен секретар“ през 2024г. се проведе външен конкурс за назначаване на освободената щатна бройка. В резултат на това е сключен трудов договор с класиралият се на Първо място кандидат, считано от 24.04.2024г. с Маргарита Светозарова Иванова за длъжността „Съдебен секретар“ .

**•Организация и контрол на Бюро Съдимост**:

>за определяне на длъжностните лица, имащи право да изготвят и подписват свидетелства и справки за съдимост през 2024г. - Заповеди №26/09.01.2024г. , №30/11.01.2024г. №50/12.02.2024г. и №126/27.05.2024г.

> Заповед №30/11.01.2024г за назначаване на комисия със задача да състави списък на бюлетините по чл.78,а от НК , подлежащи на унищожаване след изтичане на срока по чл.31.,ал.1 от Наредба №8/2008г. за функциите и организацията на Бюро съдимост за лицата родени в съдебен район на РС-Тетевен и на навършилите повече от 100г. За изпълнение на задачата комисията е съставил протокол от 19.01.2024г. в който е списък на лицата с три имена и ЕГН, № на делото и от кой съд е издаден бюлетина. По чл.78а от НК са унищожени 27 бр.бюлетини , а по чл.31.,ал.1 от Наредба №8/2008 са унищожени 95 броя бюлетини.със задача: съставяне на списък на бюлетините по чл.78А от НК, подлежащи на унищожаване след изтичане на срока по Наредба №8/2008г.-. Заповед №18/08.02.2023г.

**•Организация работата на съдиите :**

През отчетния период са издадени заповеди:

> за определяне на общоразполагаемото време на съдиите при РС-Тетевен за разглеждане и приключване на делата през 2024г. – Заповед №38/25.01.2024г.

> за заместване на административен ръководител-Председател от съдия и да изпълнява неговите функции , включително и да извършва разпределението на делата на случаен принцип - 14броя заповеди;

> за определяне и промяна на месечните дежурства на съдиите заповеди - 19 броя

> за съдии, които да заместват Съдията по вписвания при РС-Тетевен и да изпълняват неговите функции при неговото отсъствие- 17броя заповеди;

>за определяне на наставник на стажант-юристи – 4 броя заповеди;

> за провеждане на общи събрания на съдии – 3 броя заповеди;

**•Организация работата по дейностите Човешки ресурси и ФСД** :

>за дейности Човешки ресурси, свързани с атестиране, промяна на ранг, вътрешен подбор, външни конкурси, прекратяване на трудови договори, преназначаване на служители и други свързани с дейността–общо издадени 19 бр. заповеди;

> за издаване и подновяване на КЕП и издаване на нови – издадени 7 бр. заповеди;

>за командироване на съдии и съдебни служители- общо издадени 28 бр. заповеди;

>за Финансово стопански дейности – общо издадени 14 бр.заповеди.

**•Други заповеди** за утвърждаване на нови вътрешни правила и актуализиране на действащите – 4 броя заповеди.

**ХVIІ. ОБЩА ОЦЕНКА ЗА РАБОТАТА НА СЪДА :**

Въз основа на отчетените данни и направения цялостен анализ на дейността на Районен съд-Тетевен през 2024 година, се налага извода, че и през този отчетен период са постигнати много добри резултати, свързани с бързината при образуването, насрочването, разглеждането и решаването в предвидените срокове на делата, свързани с качеството на постановените съдебни актове и с организацията на административната и финансово стопанска дейности. Съдиите и съдебните служители при Районен съд - Тетевен положиха усилия и работиха мотивирано, професионално и с чувство на отговорност при изпълнение на служебните си задължения, запазиха постигнатите резултати и повишиха качеството на правораздавателната дейност. Отчетените много добри резултати се дължат на отличната им професионална подготовка, високата отговорност и усилията, които влагат в ежедневната си работа.

Приоритет в работата на съдиите е качеството на правораздавателната дейност, с оглед точно и еднакво прилагане на закона спрямо всички и спазването на законоустановените срокове за насрочване, разглеждане и приключване на възложените им дела.

Като основна цел и през следващия отчетен период ще бъде запазване на постигнатите добри резултати по отношение на срочност и качество на правораздаването, повишаване на квалификацията на всички работещи в съда, доразвиване на установените добри практики, с оглед спазване върховенството на закона и повишаване общественото доверие в съдебната система.

Искам да благодаря на всички съдии и съдебни служители при Районен съд - Тетевен за труда, всеотдайността, за старанието, личната ангажираност и усилията, които положиха в работата си през отчетната 2024 година и за постигнатите много добри резултати.

**АДМИНИСТРАТИВЕН РЪКОВОДИТЕЛ,**

**ПРЕДСЕДАТЕЛ НА РС-ТЕТЕВЕН**: .............................

**/АНИ ГЕОРГИЕВА/**

**гр. Тетевен**

**Януари 2025г.**